

 
 
 
 
 
 
 
 
 
 
 
 
 
 
 
 
 
 
 
 
 
 
VIÐAUKI I

SAMANTEKT Á EIGINLEIKUM LYFS
1
	1.     HEITI LYFS
 
Lacosamide Adroiq 10 mg/ml innrennslislyf, lausn 
  
	2.     INNIHALDSLÝSING 
 
Hver ml af innrennslislyf, lausn inniheldur 10 mg lacosamíð. 
Hvert 20 ml hettuglas af innrennslislyf, lausn inniheldur 200 mg lacosamíð.  
 
Hjálparefni með þekkta verkun  
 
Hver ml af innrennslislyf, lausn inniheldur 2,99 mg natríum.   
Sjá lista yfir öll hjálparefni í kafla 6.1. 
  
3.     LYFJAFORM 
 
Innrennslislyf, lausn. 
Glær, litlaus lausn.  
pH er á milli 3,8 og 5,0 og osmólalstyrkur er á milli 275 og 320 mOsm/kg
  
4.     KLÍNÍSKAR UPPLÝSINGAR 
 
4.1    Ábendingar 
 
Lacosamide Adroiq er ætlað sem einlyfjameðferð í meðhöndlun á hlutaflogum (partial-onset) með eða án alfloga (secondary generalisation) hjá fullorðnum, unglingum og börnum frá 2 ára með flogaveiki. 
 
Lacosamide Adroiq er ætlað sem viðbótarmeðferð 
· í meðhöndlun á hlutaflogum með eða án alfloga hjá fullorðnum, unglingum og börnum frá 2 ára aldri með flogaveiki. 
· í meðhöndlun á frumkomnum þankippaflogum (primary generalised tonic-clonic seizures) hjá fullorðnum, unglingum og börnum frá 4 ára aldri með sjálfvakta flogaveiki. 
 
4.2     Skammtar og lyfjagjöf 
 
Skammtar 

Læknirinn skal ávísa viðeigandi lyfjaform og styrkleika í samræmi við þyngd og skammt. 
Hefja má meðferð lacosamíðs annaðhvort með inntöku (annaðhvort töflur eða saft) eða inngjöf í bláæð (innrennslislyf, lausn). Innrennslislyf, lausn er valkostur fyrir sjúklinga þegar ekki hentar tímabundið að gefa lyfið með inntöku. Heildar lengd meðferðar með lacosamíði í bláæð er samkvæmt ákvörðun læknisins. Úr klínískum rannsóknum er reynsla af gjöf lacosamíðs með innrennsli í viðbótarmeðferð tvisvar sinnum á sólarhring í allt að 5 daga. Breytingu milli inntöku og gjafar í æð má gera beint án skammtaaðlögunar. Daglegum heildarskammti og gjöf tvisvar sinnum á sólarhring ætti að viðhalda. Náið eftirlit skal haft með sjúklingum með þekktar leiðslutruflanir, sem eru samhliða á lyfjum sem valda PR lengingu eða með alvarlegan hjartasjúkdóm (t.d. blóðþurrð í hjarta, hjartabilun) þegar lacosamín skammtar eru stærri en 400 mg/sólarhring (sjá Lyfjagjöf hér fyrir neðan og kafla 4.4).
Taka skal lacosamíð tvisvar sinnum á sólarhring (með u.þ.b. 12 klukkustunda millibili).  
Ráðlagðar skammtastærðir fyrir fullorðna, unglinga og börn frá 2 ára aldri eru teknar saman í eftirfarandi töflu. 

Tafla 1 Unglingar og börn sem vega 50 kg eða meira, og fullorðnir  

	Upphafsskammtur 
	Skammtastilling (stigvaxandi skref) 
	Ráðlagður hámarksskammtur 

	Einlyfjameðferð: 50 mg tvisvar á sólarhring (100 mg/sólarhring) eða 100 mg tvisvar á sólarhring (200 mg/sólarhring) 
 
Viðbótarmeðferð: 50 mg tvisvar á 
sólarhring (100 mg/sólarhring)  
	50 mg tvisvar á sólarhring 
(100 mg/sólarhring) á vikufresti 
	Einlyfjameðferð: allt að 300 mg tvisvar á sólarhring (600 mg/sólarhring) 
 
Viðbótarmeðferð: allt að 200 mg tvisvar á sólarhring (400 mg/sólarhring) 

	Annar upphafsskammtur* (Ef það á við):  200 mg einstakur hleðsluskammtur sem er fylgt eftir með 100 mg tvisvar á sólarhring (200 mg/sólarhring) 
 

	* Hefja má gjöf hleðsluskammts hjá sjúklingum þegar læknirinn telur réttlætanlegt að ná hratt jafnvægisþéttni lacosamíðs í plasma og meðferðaráhrifum. Gjöf lyfsins á að vera undir eftirliti læknis með hliðsjón af mögulega aukinni tíðni alvarlegra hjartsláttartruflana og aukaverkana á miðtaugakerfi (sjá kafla 4.8). 
Gjöf á hleðsluskammti hefur ekki verið rannsökuð í bráðatilfellum eins og síflogum.


 
Tafla 2 Börn frá 2 ára aldri og unglingar léttari en 50 kg  
	Upphafsskammtur 
	Skammtastilling (stigvaxandi skref) 
	Ráðlagður hámarksskammtur 

	Einlyfameðferð og viðbótarmeðferð:  
1 mg/kg tvisvar á sólarhring 
(2 mg/kg/sólarhring)
	1 mg/kg tvisvar á sólarhring 
(2 mg/kg/sólarhring) á vikufresti 
	Einlyfjameðferð:  
· allt að 6 mg/kg tvisvar á sólarhring 
(12 mg/kg/sólarhring) fyrir sjúklinga ≥ 10 kg til < 40 kg 
· allt að 5 mg/kg tvisvar á sólarhring 
(10 mg/kg/sólarhring) fyrir sjúklinga ≥ 40 kg til < 50 kg 

	
	
	Viðbótarmeðferð:  
· allt að 6 mg/kg tvisvar á sólarhring 
(12 mg/kg/sólarhring) fyrir sjúklinga ≥ 10 kg til < 20 kg 
· allt að 5 mg/kg tvisvar á sólarhring 
(10 mg/kg/sólarhring) fyrir sjúklinga ≥ 20 kg til < 30 kg 
· allt að 4 mg/kg tvisvar á sólarhring 
(8 mg/kg/sólarhring) fyrir sjúklinga 
≥ 30 kg til < 50 kg 


 





Unglingar og börn 50 kg eða þyngri og fullorðnir  
 
Einlyfjameðferð (í meðhöndlun á hlutaflogum)
 
Ráðlagður upphafsskammtur er 50 mg tvisvar sinnum á sólarhring (100 mg/sólarhring), sem auka skal í upphafs meðferðarskammt, 100 mg tvisvar sinnum á sólarhring (200 mg/sólarhring), eftir eina viku.  
Einnig er hægt að hefja meðferð með lacosamíði í skammtinum 100 mg tvisvar sinnum á sólarhring (200 mg/sólarhring) byggt á mati læknisins af nauðsynlegri minnkun floga samanborið við hugsanlegar aukaverkanir.  
 
Með hliðsjón af svörun og þoli má auka viðhaldsskammtinn vikulega um 50 mg tvisvar sinnum á sólarhring (100 mg/sólarhring) í allt að ráðlagðan hámarksskammt sem er 300 mg tvisvar sinnum á sólarhring (600 mg/sólarhring).   
Hjá sjúklingum sem hafa fengið skammt sem er stærri en 200 mg tvisvar á sólarhring (400 mg/sólarhring) og sem þurfa viðbótarflogaveikilyf á að fylgja ráðlögðum skömmtum fyrir viðbótarmeðferð hér á eftir.  
 
Viðbótarmeðferð (í meðhöndlun á hlutaflogum eða í meðhöndlun á frumkomnum þankippaflogum)  
Ráðlagður upphafsskammtur er 50 mg tvisvar á sólarhring (100 mg/sólarhring), sem auka skal í upphafs meðferðarskammt, 100 mg tvisvar á sólarhring (200 mg/sólarhring), eftir eina viku.  
Með hliðsjón af svörun og þoli má auka viðhaldsskammtinn vikulega um 50 mg tvisvar á sólarhring (100 mg/sólarhring) í allt að ráðlagðan hámarksskammt sem er 200 mg tvisvar á sólarhring (400 mg/sólarhring).  
 
Börn eldri en 2 ára og unglingar léttari en 50 kg  
 
Skammturinn er ákvarðaður í samræmi við líkamsþyngd. Einlyfjameðferð (við meðhöndlun á hlutaflogum)  
Ráðlagður upphafsskammtur er 1 mg/kg tvisvar sinnum á sólarhring (2 mg/kg/sólarhring), sem auka skal í upphafs meðferðarskammt, 2 mg/kg tvisvar sinnum á sólarhring (4 mg/kg/sólarhring), eftir eina viku.  
Með hliðsjón af svörun og þoli má auka viðhaldsskammtinn vikulega um 1 mg/kg tvisvar sinnum á sólarhring (2 mg/kg/sólarhring). Skammtinn skal auka smám saman þangað til bestu svörun er náð. Nota skal lægsta virka skammtinn. Ráðlagður hámarksskammtur hjá börnum sem vega frá 10 kg og allt að 40 kg er 6 mg/kg tvisvar á sólarhring (12 mg/kg/sólarhring). Ráðlagður hámarksskammtur hjá börnum sem vega frá 40 kg og allt að 50 kg er 5 mg/kg tvisvar á sólarhring (10 mg/kg/sólarhring).  
 
Töflurnar hér fyrir neðan sýna dæmi um rúmmál lausnar fyrir innrennsli í hverri gjöf í samræmi við ávísaðan skammt og líkamsþyngd. Nákvæmt rúmmál lausnar fyrir innrennsli á að reikna í samræmi við nákvæma líkamsþyngd barnsins.  
 

Tafla 3:Skammtar í einlyfjameðferð sem taka skal tvisvar á sólarhring í meðhöndlun á hlutaflogum fyrir börn frá 2 ára aldri sem vega frá 10 kg og allt að 40 kg  
	Vika
	Vika 1
	Vika 2
	Vika 3
	Vika 4
	Vika 5
	Vika 6

	Ávísaður skammtur
	0,1 ml/kg
(1 mg/kg)
Upphafsskammtur
	0,2 ml/kg
(2 mg/kg)
	0,3 ml/kg
(3 mg/kg)
	0,4 ml/kg
(4 mg/kg)
	0,5 ml/kg
(5 mg/kg)
	0,6 ml/kg
(6 mg/kg) Ráðlagður hámarksskammtur

	Þyngd
	Gefið rúmmál

	10 kg
	1 ml (10 mg)
	2 ml 
(20 mg)
	3 ml 
(30 mg)
	4 ml 
(40 mg)
	5 ml (50 mg)
	6 ml 
(60 mg)

	15 kg
	1,5 ml (15 mg)
	3 ml
(30 mg)
	4,5 ml
 (45 mg)
	6 ml 
(60 mg)
	7,5 ml (75 mg)
	9 ml 
(90 mg)

	20 kg
	2 ml (20 mg)
	4 ml 
(40 mg)
	6 ml
 (60 mg)
	8 ml 
(80 mg)
	10 ml
(100 mg)
	12 ml
(120 mg)

	25 kg
	2,5 ml (25 mg)
	5 ml 
(50 mg)
	7,5 ml 
(75 mg)
	10 ml
(100 mg)
	12,5 ml
(125 mg)
	15 ml
(150 mg)

	30 kg
	3 ml (30 mg)
	6 ml
(60 mg)
	9 ml 
(90 mg)
	12 ml
(120 mg)
	15 ml
(150 mg)
	18 ml
(180 mg)

	35 kg
	3,5 ml (35 mg)
	7 ml 
(70 mg)
	10,5 ml
(105 mg)
	14 ml
(140 mg)
	17,5 ml
(175 mg)
	21 ml
(210 mg)


 
Tafla 4: Skammtar í einlyfjameðferð sem taka skal tvisvar á sólarhring í meðhöndlun á hlutaflogum fyrir börn og unglinga sem vega frá 40 kg og allt að 50 kg (1) 
	Vika 
	Vika 1 
	Vika 2 
	Vika 3 
	Vika 4 
	Vika 5 

	Ávísaður skammtur
	0,1 ml/kg
(1 mg/kg)
Upphafsskammtur
	0,2 ml/kg
(2 mg/kg)

	0,3 ml/kg
(3 mg/kg)
	0,4 ml/kg
(4 mg/kg)
	0,5 ml/kg
(5 mg/kg)  Ráðlagður hámarksskammtur

	Þyngd
	Gefið rúmmál

	40 kg 
	4 ml
(40 mg)
	8 ml  
(80 mg)
	12 ml
(120 mg)
	16 ml
(160 mg)
	20 ml
(200 mg)

	45 kg 
	4,5 ml
(45 mg)
	9 ml
(90 mg)
	13,5 ml
(135 mg)
	18 ml
(180 mg)
	22,5 ml
(225 mg)


(1) Skammtastærð unglinga sem eru 50 kg eða þyngri er sú sama og fullorðinna 
 
Viðbótarmeðferð (í meðhöndlun á frumkomnum þankippaflogum frá 4 ára aldri eða í meðhöndlun á hlutaflogum frá 2 ára aldri) 
Ráðlagður upphafsskammtur er 1 mg/kg tvisvar á sólarhring (2 mg/kg/sólarhring), sem auka skal í upphafs meðferðarskammt, 2 mg/kg tvisvar á sólarhring (4 mg/kg/sólarhring), eftir eina viku. 
Með hliðsjón af svörun og þoli má auka viðhaldsskammtinn vikulega um 1 mg/kg tvisvar á sólarhring (2 mg/kg/sólarhring). Skammtinn skal auka smám saman þangað til bestu svörun er náð. Nota skal lægsta virka skammtinn. Vegna aukinnar úthreinsunar hjá börnum sem vega frá 10 kg og allt að 20 kg, samanborið við fullorðna, er ráðlagður hámarksskammtur 6 mg/kg tvisvar á sólarhring (12 mg/kg/sólarhring). Hjá börnum sem vega frá 20 kg og allt að 30 kg er ráðlagður hámarksskammtur 5 mg/kg tvisvar á sólarhring (10 mg/kg/sólarhring) og hjá börnum sem vega frá 30 kg og allt að 50 kg er ráðlagður hámarksskammtur 4 mg/kg tvisvar á sólarhring (8 mg/kg/sólarhring), þó að lítill hópur barna í síðarnefnda hópnum hafi notað allt að 6 mg/kg tvisvar á sólarhring (12 mg/kg/sólarhring) í opnu rannsóknunum (sjá kafla 4.8 og 5.2).  
 
Töflurnar hér fyrir neðan sýna dæmi um rúmmál innrennslislausnarinnar fyrir inntöku í samræmi við ávísaðan skammt og líkamsþyngd. Nákvæmt rúmmál saftsins á að reikna í samræmi við nákvæma líkamsþyngd barnsins.  

Tafla 5: Skammtar í viðbótarmeðferð sem taka skal tvisvar á sólarhring fyrir börn frá 2 ára aldri sem vega frá 10 kg og allt að 20 kg   
	Vika 
	Vika 1 
	Vika 2 
	Vika 3 
	Vika 4 
	Vika 5 
	Vika 6 

	Ávísaður skammtur 
	0,1 ml/kg 
(1 mg/kg) 
Upphafsskammtur 
	0,2 ml/kg  
(2 mg/kg) 
	0,3 ml/kg 
(3 mg/kg) 
	0,4 ml/kg 
(4 mg/kg) 
	0,5 ml/kg 
(5 mg/kg) 
	0,6 ml/kg 
(6 mg/kg) Ráðlagður hámarksskammtur 

	Þyngd
	
	Gefið rúmmál 
	
	

	10 kg 
	1 ml (10 mg) 
	2 ml 
(20 mg) 
	3 ml
(30 mg) 
	4 ml 
(40 mg) 
	5 ml 
(50 mg) 
	6 ml 
(60 mg) 

	15 kg 
	1,5 ml (15 mg) 
	3 ml
(30 mg) 
	4,5 ml
(45 mg) 
	6 ml  
(60 mg) 
	7,5 ml
(75 mg) 
	9 ml 
(90 mg) 


 Tafla 6: Skammtar í viðbótarmeðferð sem taka skal tvisvar á sólarhring fyrir börn og unglinga sem vega frá 20 kg og allt að 30 kg   
	Vika 
	Vika 1 
	Vika 2 
	Vika 3 
	Vika 4 
	Vika 5 

	Ávísaður skammtur 
	0,1 ml/kg 
(1 mg/kg) 
Upphafsskammtur 
	0,2 ml/kg  
(2 mg/kg) 
	0,3 ml/kg 
(3 mg/kg) 
	0,4 ml/kg 
(4 mg/kg)  
 
	0,5 ml/kg 
(5 mg/kg) 
Ráðlagður hámarksskammtur 

	Þyngd
	
	
	Gefið rúmmál 
	

	20 kg 
	2 ml 
(20 mg) 
	4 ml 
(40 mg) 
	6 ml 
(60 mg) 
	8 ml 
(80 mg) 
	10 ml  
(100 mg) 

	25 kg 
	2,5 ml 
(25 mg) 
	5 ml 
(50 mg) 
	7,5 ml 
(75 mg) 
	10 ml  
(100 mg) 
	12,5 ml  
(125 mg) 


Tafla 7: Skammtar í viðbótarmeðferð sem taka skal tvisvar á sólarhring fyrir börn og unglinga sem vega frá 30 kg og allt að 50 kg  
	Vika 
	Vika 1 
	Vika 2 
	Vika 3 
	Vika 4 

	Ávísaður skammtur 
	0,1 ml/kg 
(1 mg/kg) 
Upphafsskammtur 
	 0,2 ml/kg  
 (2 mg/kg) 
	0,3 ml/kg 
(3 mg/kg) 
	0,4 ml/kg 
(4 mg/kg)  Ráðlagður hámarksskammtur 

	Þyngd
	
	Gefið rúmmál
	

	30 kg 
	3 ml (30 mg) 
	6 ml (60 mg) 
	9 ml (90 mg) 
	12 ml (120 mg) 

	35 kg 
	3,5 ml (35 mg) 
	7 ml (70 mg) 
	10,5 ml (105 mg) 
	14 ml (140 mg) 

	40 kg 
	4 ml (40 mg) 
	8 ml (80 mg) 
	12 ml (120 mg) 
	16 ml (160 mg) 

	45 kg 
	4,5 ml (45 mg) 
	9 ml (90 mg) 
	13,5 ml (135 mg) 
	18 ml (180 mg) 


 
Lacosamíð meðferð hafin með hleðsluskammti (upphafleg einlyfjameðferð eða skipt yfir í einlyfjameðferð í meðhöndlun á hlutaflogum eða viðbótarmeðferð í meðhöndlun á hlutaflogum eða viðbótarmeðferð í meðhöndlun á frumkomnum þankippaflogum)   
Meðferð með lacosamíði má einnig hefja með stökum 200 mg hleðsluskammti, hjá unglingum og börnum sem vega 50 kg eða meira sem og í fullorðnum sem fylgt er eftir um það bil 12 klst. síðar með viðhaldsskammti 100 mg tvisvar sinnum á sólarhring (200 mg/sólarhring), samkvæmt skammtaáætlun. Síðan á að aðlaga skammta samkvæmt einstaklingsbundinni svörun og þoli eins og lýst er hér að ofan. Hefja má gjöf hleðsluskammts hjá sjúklingum þegar læknirinn telur réttlætanlegt að ná hratt jafnvægisþéttni lacosamíðs í plasma og meðferðaráhrifum. Gjöf lyfsins á að vera undir eftirliti læknis með hliðsjón af mögulega aukinni tíðni alvarlegra hjartsláttartruflana og aukaverkana á miðtaugakerfi (sjá kafla 4.8). Gjöf á hleðsluskammti hefur ekki verið rannsökuð í bráðatilfellum eins og síflogum.   
 
Meðferð hætt  

Ef hætta þarf meðferð með lacosamíði er ráðlagt að minnka skammtinn smám saman vikulega um 4 mg/kg/sólarhring (fyrir sjúklinga undir 50 kg) eða 200 mg/sólarhring (fyrir sjúklinga sem vega 50 kg eða meira) fyrir sjúklinga sem hafa fengið lacosamíð skammta ≥ 6 mg/kg/sólarhring eða ≥ 300 mg/sólarhring, hvor um sig. Hægt er að íhuga hægari lækkun með vikulegum lækkunum um 2 mg/kg/sólarhring eða 100 mg/sólarhring, ef læknisfræðileg þörf er á.
Hjá sjúklingum sem fá alvarlegar hjartsláttartruflanir skal meta klínískan ávinning/áhættu og hætta skal þá meðferð með lacosamíði ef þörf krefur.  
 
Sérstakir sjúklingahópar   
 
Aldraðir (65 ára og eldri)  
Ekki er nauðsynlegt að minnka skammta hjá öldruðum. Hafa skal í huga aldurstengda minnkaða úthreinsun um nýru með hækkuðum AUC gildum hjá öldruðum (sjá „Skert nýrnastarfsemi“ hér á eftir og kafla 5.2). Takmörkuð klínísk reynsla er af notkun hjá öldruðum sjúklingum með flogaveiki, sérstaklega við skammta stærri en 400 mg/sólarhring (sjá kafla 4.4, 4.8 og 5.1).   
 
Skert nýrnastarfsemi   
Ekki þarf að breyta skömmtum hjá fullorðnum eða sjúklingum á barnsaldri með vægt til í meðallagi mikið skerta nýrnastarfsemi (CLCR >30 ml/mín.). Fyrir sjúklinga á barnsaldri sem eru 50 kg eða þyngri og fullorðna sjúklinga með væga eða í meðallagi mikið skerta nýrnastarfsemi má íhuga 200 mg hleðsluskammt, en gæta skal varúðar við frekari skammtaaðlögun (>200 mg á sólarhring). Fyrir sjúklinga á barnsaldri sem eru 50 kg eða þyngri og fullorðna sjúklinga sem hafa verulega skerta nýrnastarfsemi (CLCR ≤30 ml/mín.) eða fyrir sjúklinga með nýrnasjúkdóm á lokastigi, er mælt með hámarksskammti 250 mg/sólarhring og skal gæta varúðar við skammtaaðlögun. Ef ábending er fyrir hleðsluskammti, á að nota 100 mg upphafsskammt og fylgja honum eftir með 50 mg tvisvar sinnum á sólarhring fyrstu vikuna, samkvæmt skammtaáætlun. Hjá sjúklingum á barnsaldri sem eru undir 50 kg og hafa mikið skerta nýrnastarfsemi (CLCR ≤30 ml/mín.) og fyrir þá sem hafa nýrnasjúkdóm á lokastigi er mælt með 25% minnkun hámarksskammts. Fyrir alla sjúklinga sem þurfa á blóðskilun að halda er mælt með allt að 50% viðbótarskammti við lok blóðskilunar. Hjá sjúklingum með nýrnasjúkdóm á lokastigi á að gæta varúðar þar sem lítil klínísk reynsla er fyrir hendi og vegna upphleðslu niðurbrotsefna (án þekktrar lyfjafræðilegrar virkni).
 
Skert lifrarstarfsemi   
Fyrir sjúklinga á barnsaldri sem vega 50 kg eða meira, og fullorðna með vægt til í meðallagi mikið skerta lifrarstarfsemi er ráðlagður hámarksskammtur 300 mg/sólarhring.   
Hjá þessum sjúklingum á að gæta varúðar við skammtaaðlaganir og hafa í huga samtímis skerta nýrna- og lifrarstarfsemi. Hjá unglingum og fullorðnum sem vega 50 kg eða meira má íhuga 200 mg hleðsluskammt, en gæta skal varúðar við frekari skammtaaðlögun (>200 mg sólarhring). Byggt á upplýsingum um fullorðna, ætti að minnka hámarksskammt um 25% hjá börnum sem vega minna en 50 kg með vægt eða miðlungsskerta lifrarstarfsemi. Rannsóknir á lyfjahvörfum lacosamíðs hjá sjúklingum með verulega skerta lifrarstarfsemi hafa ekki verið gerðar (sjá kafla 5.2). Sjúklingum á barnsaldri eða fullorðnum með verulega skerta lifrarstarfsemi skal einungis gefið lacosamíð þegar áætlaður ávinningur meðferðar er talinn vega þyngra en hugsanleg áhætta. Aðlaga gæti þurft skammtinn meðan fylgst er náið með sjúkdómnum og hugsanlegum aukaverkunum hjá sjúklingnum.  
 
Börn  
 
Lacosamíð er ekki ráðlagt til notkunar hjá börnum yngri en 4 ára í meðhöndlun á frumkomnum þankippaflogum eða hjá börnum undir 2 ára aldri í meðhöndlun á hlutaflogum þar sem takmörkuð gögn liggja fyrir um öryggi og verkun hjá þessum aldurshópum.  
 
Hleðsluskammtur  
Gjöf hleðsluskammts hefur ekki verið rannsökuð hjá börnum. Gjöf hleðsluskammts er ekki ráðlögð hjá börnum og unglingum léttari en 50 kg.  
 
Lyfjagjöf 
 
Innrennslislyfið, lausn er gefið á 15 til 60 mínútum tvisvar sinnum á sólarhring. Ákjósanlegt er að tími innrennslis sé að minnsta kosti 30 mínútur fyrir gjöf á >200 mg í hverju innrennsli (þ.e.a.s. > 400 mg/sólarhring).  
Gefa má lacosamíð innrennslislyf, lausn í bláæð án frekari þynningar eða með því að þynna hana með natríum klóríð 9 mg/ml (0,9%) stungulyf, lausn, glúkósa 50 mg/ml (5%) stungulyf, lausn eða Ringer laktat stungulyf, lausn.   
 
4.3     Frábendingar 
 
Ofnæmi fyrir virka efninu eða einhverju hjálparefnanna sem talin eru upp í kafla 6.1. 
 
Þekkt annars eða þriðja stigs gáttasleglarof. 
 
4.4 	    Sérstök varnaðarorð og varúðarreglur við notkun 
 
Sjálfsvígshugsanir og sjálfsvígshegðun 
 
Greint hefur verið frá sjálfsvígshugsunum og sjálfsvígshegðun hjá sjúklingum sem hafa fengið flogaveikilyfjameðferð með ýmsum ábendingum. Í safngreiningu á slembiröðuðum, klínískum samanburðarrannsóknum með lyfleysu sem gerðar voru á flogaveikilyfjum kom einnig fram dálítið aukin hætta á sjálfsvígshugsunum og sjálfsvígshegðun. Áhættuþættirnir eru ekki þekktir og fyrirliggjandi gögn útiloka ekki möguleikann á aukinni áhættu af lacosamíði. 
Því skal fylgjast með sjúklingum með tilliti til sjálfsvígshugsana og sjálfsvígshegðunar og íhuga viðeigandi meðferð. Sjúklingum (og umönnunaraðilum sjúklinga) skal ráðlagt að leita til læknis ef einkenna sjálfsvígshugsana eða sjálfsvígshegðunar verður vart (sjá kafla 4.8). 

Hjartsláttartaktur og leiðni í hjarta 

Í klínískum rannsóknum á lacosamíði hefur verið greint frá skammtaháðri lengingu PR bils. Gæta skal varúðar við notkun lacosamíðs hjá sjúklingum með undirliggjandi takttruflanavalda, t.d. sjúklingar sem eru með þekktar leiðslutruflanir eða alvarlegan hjartasjúkdóm (t.d. blóðþurrð í hjartavöðva/hjartadrep, hjartabilun, hjartagalla (structural heart disease) eða truflanir á natríumgöngum í hjarta), eða sjúklingar sem fá lyfjameðferð sem hefur áhrif á leiðni í hjarta, þ.m.t. lyf við hjartsláttartruflunum og flogaveikilyf sem eru natríumgangalokar (sjá kafla 4.5) sem og hjá öldruðum sjúklingum. Íhuga ætti að taka hjartalínurit (ECG) hjá þessum sjúklingum áður en lacosamíð skammtur er aukinn yfir 400 mg/sólarhring og eftir að lacosamíð er aðlagað að jafnvægi.   
       
Hvorki var greint frá gáttatifi né gáttaflökti í klínískum samanburðarrannsóknum á lacosamíði og lyfleysu sem voru gerðar hjá sjúklingum með flogaveiki, en hins vegar hefur verið greint frá gáttatifi og gáttaflökti í opnum rannsóknum á flogaveiki og einnig eftir markaðssetningu. 
 
Eftir markaðssetningu hefur verið greint frá gáttasleglarofi (þ.m.t. á II. stigi eða hærra stigi af gáttasleglarofi). Hjá sjúklingum með takttruflanavaldandi sjúkdóma hefur verið greint frá slegla hraðsláttarglöpum. Í mjög sjaldgæfum tilfellum hafa þessi tilvik leitt til hjartsláttarleysis, hjartastopps og dauða hjá sjúklingum með undirliggjandi takttruflanavaldandi sjúkdóma. 
      
Gera á sjúklingum grein fyrir einkennum takttruflana (t.d. hægum, hröðum eða óreglulegum hjartslætti, hjartsláttarónotum, mæði, svima og yfirliði). Ráðleggja skal sjúklingum að leita til læknis tafarlaust ef þessi einkenni koma fram. 
      
Sundl
 
Sundl getur fylgt meðferð með lacosamíði sem gæti aukið hættu á áverkum eða byltum. Þess vegna á að ráðleggja sjúklingum að gæta varúðar þar til þeir læra að þekkja hugsanleg áhrif lyfsins (sjá kafla 4.8). 
 
Líkur eru á að kippaflog versni eða taki sig aftur upp 
 
Tilkynnt hefur verið um ný tilvik eða versnandi kippaflog hjá bæði fullorðnum og börnum með frumkomin þankippaflog, einkum við skammtaaðlögun. Hjá sjúklingum með fleiri en eina tegund floga skal vega ávinninginn af meðferð við einni tegund floga á móti hvers kyns versnun sem kemur fram á annarri tegund floga. 
 
Líkur eru á að raf-klínískt (electro-clinical) ástand versni í tilteknum flogaveikiheilkennum hjá börnum 
 
Öryggi og verkun lacosamíðs hjá sjúklingum á barnsaldri með flogaveikiheilkenni þar sem staðbundin og almenn flog geta verið samhliða hefur ekki verið ákveðin. 
 
Hjálparefni með þekkta verkun   
 
Þetta lyf inniheldur 59,8 mg af natríum í hverju hettuglasi, sem jafngildir 3% af daglegri hámarksinntöku natríums sem er 2 g fyrir fullorðna skv. ráðleggingum Alþjóðaheilbrigðismálastofnunarinnar (WHO). 


4.5     Milliverkanir við önnur lyf og aðrar milliverkanir  
 
Gæta á varúðar við notkun lacosamíðs hjá sjúklingum sem eru meðhöndlaðir með lyfjum sem þekkt er að valdi PR lengingu (eins og flogaveikilyf sem eru natríumgangalokar) og hjá sjúklingum sem eru meðhöndlaðir með lyfjum við hjartsláttartruflunum. Hins vegar hafa greiningar á undirhópum í klínískum rannsóknum ekki leitt í ljós meiri lengingar á PR bilinu hjá sjúklingum sem taka carbamazepín eða lamótrígín samhliða.   
 
Niðurstöður úr in vitro rannsóknum  
Almennt benda upplýsingar til þess að milliverkanir lacosamíðs og annarra lyfja séu sjaldgæfar. In vitro rannsóknir gefa til kynna að lacosamíð örvi ekki ensímin CYP1A2, CYP2B6 og CYP2C9 og hamli ekki CYP1A1, CYP1A2, CYP2A6, CYP2B6, CYP2C8, CYP2C9, CYP2D6 og CYP2E1 við plasma þéttni sem sést í klínískum rannsóknum. In vitro rannsóknir gefa til kynna að lacosamíð sé ekki flutt með P-glýkópróteini í þörmunum. Niðurstöður úr in vitro rannsóknum sýna að CYP2C9, CYP2C19 og CYP3A4 geta hvatað myndun O-desmetýl umbrotsefnisins.  
 
Niðurstöður úr in vivo rannsóknum  
Lacosamíð hemur hvorki né hvetur CYP2C19 og CYP3A4 að neinu klínísku marki. Lacosamíð hafði ekki áhrif á AUC fyrir midazolam (umbrotnar fyrir tilstilli CYP3A4, 200 mg lacosamíð tvisvar sinnum á sólarhring) en Cmax fyrir midazolam hækkaði lítils háttar (30%). Lacosamíð hafði engin áhrif á lyfjahvörf omeprazóls (umbrotnar fyrir tilstilli CYP2C19 og CYP3A4, 300 mg lacosamíð tvisvar sinnum á sólarhring).  
Omeprazól, sem er hemill CYP2C19 (40 mg einu sinni á sólarhring) veldur ekki klínískt marktækum breytingum á útsetningu lacosamíðs. Vegna þessa er ólíklegt að miðlungs öflugir CYP2C19 hemlar hafi klínískt marktæk áhrif á almenna útsetningu fyrir lacosamíði.  
Gæta skal varúðar við samhliða meðferð með öflugum CYP2C9 hemlum (t.d. fluconazol) og CYP3A4 hemlum (t.d. itraconazól, ketoconazól, ritonavír, clarithromycín), sem geta aukið almenna útsetningu fyrir lacosamíði. Slíkar milliverkanir hafa ekki verið staðfestar in vivo en eru mögulegar samkvæmt in vitro rannsóknum.   
 
Sterkir ensímhvatar eins og rifampicin eða jóhannesarjurt (Hypericum perforatum) geta dregið miðlungi mikið úr altækri útsetningu fyrir lacosamíði. Því skal gæta varúðar þegar meðferð með þessum ensímhvötum hefst eða þegar henni er hætt.  
 
Flogaveikilyf 
 
Í rannsóknum á milliverkunum hafði lacosamíð ekki klínískt marktæk áhrif á þéttni carbamazepíns og valproic sýru í plasma. Carbamazepín og valproic sýra höfðu ekki áhrif á þéttni lacosamíðs í plasma. Samkvæmt mati á þýðisgreiningu á lyfjahvörfum mismunandi aldurshópa kom fram að heildarútsetning fyrir lacosamíði minnkar um 25 % í fullorðnum og 17 % hjá börnum samhliða meðferð með öðrum flogaveikilyfjum sem eru þekktir ensímhvatar (carbamazepín, fenýtóin, fenóbarbital í mismunandi skömmtum.  
 

Getnaðarvarnarlyf til inntöku  
 
Í rannsókn á milliverkunum urðu engar milliverkanir sem skiptu máli klínískt milli lacosamíðs og getnaðarvarnarlyfja til inntöku þ.e. ethinylestradiol og levonorgestrel. Þéttni prógesteróns varð ekki fyrir áhrifum þegar lyfin voru gefin samhliða.  

Önnur lyf
 
Rannsóknir á milliverkunum sýndu að lacosamíð hafði engin áhrif á lyfjahvörf digoxíns. Engar milliverkanir sem skipta máli klínískt urðu milli lacosamíðs og metformíns.  
Samhliða gjöf warfaríns og lacosamíðs leiðir ekki til klínískt mikilvægra breytinga á lyfjahvörfum og lyfhrifum warfaríns.   
Þótt engar upplýsingar séu fyrirliggjandi um milliverkanir lacosamíðs og alkóhóls er ekki hægt að útiloka áhrif.  
Próteinbinding lacosamíðs er lág og er minni en 15%. Því er talið ólíklegt að milliverkanir sem hafa klíníska þýðingu verði við lyf sem keppa við lacosamíð um próteinbindingu.  
 
4.6 	Frjósemi, meðganga og brjóstagjöf  
 
Konur á barneignaraldri   
 
Læknar skulu ræða fyrirhugaðar fjölskyldustækkanir og getnaðarvarnir við konur á barneignaraldri sem taka lacosamíð (sjá Meðganga). 
Ef kona ákveður að verða barnshafandi skal endurskoða notkun lacosamíðs vandlega.  
 
Meðganga 
 
Almenn áhætta tengd flogaveiki og flogaveikilyfjum  
Í rannsóknum á öllum flogaveikilyfjum hefur verið sýnt fram á að tíðni fæðingargalla er tvisvar til þrisvar sinnum meiri hjá börnum mæðra sem fá meðferð við flogaveiki miðað við u.þ.b. 3% hjá almenningi. Hjá þeim sem voru meðhöndlaðir varð aukning á fæðingagöllum hjá þeim sem fengu fjöllyfjameðferð, hins vegar hefur ekki verið upplýst hvort það sé af völdum meðferðarinnar og/eða sjúkdómsins.  
 
Enn fremur skal ekki stöðva árangursríka meðferð með flogaveikilyfjum, þar sem versnun sjúkdómsins getur haft skaðleg áhrif á móður og fóstur.   
 
Hætta tengd lacosamíði  
Takmörkuð gögn eru fyrirliggjandi um notkun lacosamíð á meðgöngu. Dýrarannsóknir benda ekki til neinna vanskapandi áhrifa í rottum eða kanínum, en fósturskemmdir hafa sést hjá rottum og kanínum við þá skammta sem valda eitrunum hjá móðurdýri (sjá kafla 5.3). Hugsanleg áhætta fyrir menn er ekki þekkt.  
Lacosamíð á ekki að nota á meðgöngu nema brýna nauðsyn beri til (ef ávinningurinn fyrir móðurina vegur greinilega þyngra en möguleg áhætta fyrir fóstrið). Ef þungun er fyrirhuguð þarf að endurmeta notkun þessa lyfs vandlega.  
 
Brjóstagjöf
 
Lacosamíð skilst út í brjóstamjólk. Ekki er hægt að útiloka hættu fyrir nýburana/ungbörnin. Ráðlagt er að hætta brjóstagjöf meðan á meðferð með lacosamíði stendur.  
 
Frjósemi
 
Engar aukaverkanir á frjósemi karl- eða kvendýra eða á æxlun komu fram hjá rottum sem fengu skammta sem leiddu til útsetningar í plasma (AUC), sem var allt að u.þ.b. tvöfaldri AUC í mönnum við hæsta ráðlagða skammt fyrir menn.  
 
4.7 	Áhrif á hæfni til aksturs og notkunar véla  
 
Lacosamíð hefur lítil eða væg áhrif á hæfni til aksturs og notkunar véla. Meðferð með lacosamíði hefur verið tengd sundli og óskýrri sjón. 
Því skal ráðleggja sjúklingum að hvorki aka né nota vélar sem geta verið hættulegar, fyrr en þeir eru orðnir vanir áhrifum lacosamíðs á þessa þætti. 

4.8 	Aukaverkanir
 
Samantekt á upplýsingum um öryggi  
 
Alls greindu 61,9% sjúklinga sem fengu lacosamíð samkvæmt slembivali og 35,2% sjúklinga sem fengu lyfleysu samkvæmt slembivali frá a.m.k. einni aukaverkun byggt á greiningu úr sameinuðum klínískum rannsóknum á viðbótarmeðferð með samanburði við lyfleysu hjá 1308 sjúklingum með hlutaflog (partial onset seizures). Algengustu aukaverkanirnar (≥10%) sem greint var frá eftir meðferð með lacosamíði voru sundl, höfuðverkur, ógleði og tvísýni. Þær voru yfirleitt vægar til miðlungs alvarlegar. Sumar voru skammtaháðar og unnt var að draga úr þeim með því að minnka skammtinn. Yfirleitt dró úr tíðni og alvarleika aukaverkana í miðtaugakerfi og meltingarfærum með tímanum.   
Í öllum þessum klínísku samanburðarrannsóknum hættu 12,2% þeirra sem fengu lacosamíð og 1,6% þeirra sjúklinga sem fengu lyfleysu vegna aukaverkana. Sundl var algengasta aukaverkunin sem varð til þess að meðferð með lacosamíði var hætt.  
Tíðni aukaverkana á miðtaugakerfi eins og sundl getur aukist eftir hleðsluskammt.   
 
Byggt á niðurstöðum úr greiningu á jafngildri (non-inferiority) einlyfjameðferð í klínískri rannsókn þar sem gerður var samanburður á lacosamíði og carbamazepín forðalyfi voru algengustu aukaverkanirnar (≥10%) fyrir lacosamíð höfuðverkur og sundl. 10,6% þeirra sem fengu lacosamíð samkvæmt slembivali og 15,6% þeirra sem fengu carbamazepín forðalyf samkvæmt slembivali þurftu að hætta meðferðinni vegna aukaverkana.  
 
Öryggissnið lacosamíðs sem tilkynnt var um í rannsókn sem gerð var á börnum frá 4 ára aldri með sjálfvakta flogaveiki með frumkomnum þankippaflogum (primary generalised tonic-clonic seizures (PGTCS)) var í samræmi við það sem kom fram í öryggissniði sem tilkynnt var um og kom fram í samantekt úr klínískum samanburðarrannsóknum með lyfleysu á hlutaflogum. Aðrar aukaverkanir sem tilkynnt var um hjá sjúklingum með frumkomin þankippaflog voru kippaflog (2,5% í lacosamíð hópnum og 0% í lyfleysu hópnum) og slingur (ataxia) (3,3% í lacosamíð hópnum og 0% í lyfleysuhópnum). Algengustu aukaverkanirnar sem tilkynnt var um voru sundl og svefnhöfgi. Algengustu aukaverkanirnar sem leiddu til þess að meðferð með lacosamíði var hætt voru sundl og sjálfsvígshugsanir. Hlutfall þeirra sem hættu í rannsókninni vegna aukaverkana var 9,1% í lacosamíð hópnum og 4,1% í lyfleysuhópnum.  
 
Aukaverkanir, settar upp í töflu   
 
Taflan hér að neðan sýnir tíðni þeirra aukaverkana sem greint hefur verið frá í klínískum rannsóknum og reynslu eftir markaðssetningu. Tíðnin er skilgreind á eftirfarandi hátt: Mjög algengar (≥1/10), algengar (≥1/100 til <1/10), sjaldgæfar (≥1/1000 til <1/100) og tíðni ekki þekkt (ekki hægt að áætla tíðni út frá fyrirliggjandi gögnum). Innan tíðniflokka eru alvarlegustu aukaverkanirnar taldar upp fyrst. 


Tafla 8: Tíðni aukaverkana sem tilkynnt hefur verið um í klínískum rannsóknum og reynslu eftir markaðssetningu
	Líffæri 
	Mjög algengar 
	Algengar 
	Sjaldgæfar 
	Tíðni ekki þekkt 

	Blóð og eitlar 
	 
	 
	 
	Kyrningahrap(1) 

	Ónæmiskerfi 
	 
	 
	Lyfjaofnæmi(1) 
	Lyfjaútbrot með fjölgun rauðkyrninga og altækum einkennum (DRESS)(1,2) 

	Geðræn vandamál 
	 
	Þunglyndi 
Ruglástand 
Svefnleysi(1) 
 
	Árásarhneigð Æsingur(1) 
Sæluvíma(1) 
Geðrof(1) 
Sjálfsvígstilraun(1) 
Sjálfsvígshugsanir 
Ofskynjanir(1) 
	 

	Taugakerfi 
	Sundl 
Höfuðverkur 
 
	Kippaflog(3) 
Slingur 
Jafnvægistruflanir 
Minnisskerðing 
Vitsmunaröskun 
Svefndrungi 
Skjálfti 
Augntin
Minnkað 
snertiskyn Talörðugleikar 
Athyglisbrestur 
Náladofi 
	Yfirlið(2)  
Óeðlileg samhæfing 
Hreyfitruflun 
	Krampi 

	Augu 
	Tvísýni 
	Óskýr sjón 
	 
	 

	Eyru og völundarhús 
	 
	Svimi 
Eyrnasuð 
	 
	 

	Hjarta 
	 
	 
	Gáttasleglarof(1,2) 
Hægsláttur(1,2) 
Gáttatif(1,2) 
Gáttaflökt(1,2)
	Slegla hraðsláttarglöp(1) 

	Meltingarfæri 
	Ógleði 
 
	Uppköst 
Hægðatregða 
Vindgangur 
Meltingartruflanir
Munnþurrkur 
Niðurgangur 
	 
	 

	Lifur og gall 
	 
	 
	Óeðlilegar niðurstöður 
lifrarprófa(2) 
Hækkuð lifrarensím 
(> 2x ULN)(1) 
	 

	Húð og undirhúð 
	 
	Kláði 
Útbrot(1) 
	Ofsabjúgur(1) Ofsakláði(1) 
	Stevens-
Johnson 
heilkenni(1) Eitrunardreplos húðþekju(1) 

	Stoðkerfi og bandvefur 
	 
	Vöðvakrampar 
	 
	 

	Almennar aukaverkanir og aukaverkanir á íkomustað 
	 
	Gangtruflanir 
Þróttleysi 
Þreyta 
Skapstyggð 
Ölvunartilfinning Óþægindi eða verkur á stungustað(4) 
Erting(4) 
	Húðroði(4) 
	 

	Áverkar, eitranir og fylgikvillar aðgerðar 
	 
	Byltur  
Sár á húð 
Mar 
	 
	 


(1) Aukaverkanir sem tilkynnt hefur verið um eftir markaðssetningu. 
(2) Sjá lýsingu á völdum aukaverkunum.  
(3) Tilkynnt í rannsóknum á frumkomnum þankippaflogum (PGTCS). 
(4) Staðbundnar aukaverkanir tengdar gjöf í bláæð. 
 
Lýsing á völdum aukaverkunum  

Notkun lacosamíðs hefur verið tengd skammtaháðri lengingu á PR bili. Aukaverkanir tengdar lengingu á PR bili (þ.e. gáttasleglarof, yfirlið, hægur hjartsláttur) geta komið fram. Sjaldgæft er að greint sé frá I. stigs gáttasleglarofi í klínískum rannsóknum á viðbótarmeðferð hjá flogaveikisjúklingum eða, með tíðninni 0,7% fyrir lacosamíð 200 mg, 0% fyrir 400 mg, 0,5% fyrir 600 mg og 0% fyrir lyfleysu. Ekki var greint frá II. stigs eða hærra af gáttasleglarofi í þessum rannsóknum. Hins vegar hefur verið greint frá II. og III.stigs gáttasleglarofi sem tengist lacosamíð meðferð eftir markaðssetningu. Í klínísku einlyfjarannsókninni þar sem gerður var samanburður á lacosamíði og carbamazepín forðalyfi var umfang lengingar á PR bili sambærilegt milli lacosamíðs og carbamazepíns.  
Sjaldan var greint frá yfirliði í sameinuðum klínískum rannsóknum á viðbótarmeðferð og var enginn munur á flogaveikisjúklingum sem fengu lacosamíð (n=944) (0,1%) og flogaveikisjúklingum sem fengu lyfleysu (n=364) (0,3%). Í klínísku einlyfjarannsókninni þar sem gerður var samanburður á lacosamíði og carbamazepín forðalyfi var greint frá yfirliði hjá 7/444 (1,6%) sjúklingum sem fengu lacosamíð og hjá 1/442 (0,2%) sjúklingi sem fékk carbamazepín forðalyf.   
Ekki hefur verið greint frá gáttatifi eða gáttaflökti í klínískum skammtímarannsóknum, en hins vegar hefur verið greint frá bæði gáttatifi og gáttaflökti í opnum rannsóknum á flogaveiki og einnig eftir markaðssetningu.  
           
Óeðlilegar niðurstöður rannsókna

Óeðlilegar niðurstöður lifrarprófa hafa komið fram í klínískum samanburðarrannsóknum með lacosamíði og lyfleysu hjá fullorðnum sjúklingum með hlutaflog sem tóku samhliða 1 til 3 flogaveikilyf. Hækkun á ALAT allt að þreföldum eðlilegum efri mörkum (≥3x ULN) kom fram hjá 0,7% (7/935) sjúklinga sem fengu lacosamíð 10 mg/ml og hjá 0% (0/356) sjúklinga sem fengu lyfleysu. 
         
Ofnæmisviðbrögð sem ná til fjölda líffæra (multiorgan hypersensitivity reactions) 

Greint hefur verið frá ofnæmisviðbrögðum sem ná til fjölda líffæra (einnig þekkt sem lyfjaútbrot með fjölgun rauðkyrninga og altækum einkennum (DRESS)) hjá sjúklingum meðhöndluðum með vissum flogaveikilyfjum. Þessi viðbrögð koma fram á mismunandi hátt en einkennast yfirleitt af hita og útbrotum og geta tengst mismunandi líffærakerfum. Ef grunur leikur á um ofnæmisviðbrögðum sem ná til fjölda líffæra skal stöðva meðferð með lacosamíði. 

Börn 
 
Öryggissnið lacosamíðs í samanburðarrannsóknum með lyfleysu (255 sjúklingar frá 1 mánaða allt að 4 ára gamlir og 343 sjúklingar frá 4 ára allt að 17 ára gamlir) og opnum klínískum rannsóknum (847 sjúklingar frá 1 mánaða til allt að eða jafnt og 18 ára) í viðbótarmeðferð barna með hlutaflog var í samræmi við það sem fram kom hjá fullorðnum. Þar sem takmörkuð gögn liggja fyrir um börn yngri en 2 ára er ekki mælt með notkun lacosamíðs hjá þessum aldurshópi. Aukalegar aukaverkanir sem voru tilkynntar í börnum voru sótthiti, nefkoksbólga, kokbólga, minnkuð matarlyst, óeðlileg hegðun og svefnhöfgi. Svefndrungi var oftar tilkynntur hjá börnum (≥ 1/10) samanborið við fullorðna (≥ 1/100 til < 1/10). 
 
Aldraðir 
       
Í einlyfjarannsókninni þar sem gerður var samanburður á lacosamíði og carbamazepín forðalyfi virtust þær aukaverkanir sem tengdust notkun lacosamíðs hjá öldruðum sjúklingum (≥ 65 ára) vera svipaðar og hjá sjúklingum yngri en 65 ára. Þó er tíðni byltu, niðurgangs og skjálfta hærri (≥5% mismunur) hjá öldruðum sjúklingum en yngri fullorðnum sjúklingum. Algengasta aukaverkunin tengd hjarta sem tilkynnt var um hjá öldruðum sjúklingum samanborið við yngri fullorðna einstaklinga var I. stigs gáttaslegarof. Greint var frá þessu hjá 4,8% (3/62) aldraðra sjúklinga sem fengu lacosamíð samanborið við 1,6% (6/382) hjá yngri fullorðnum sjúklingum. Þeir sem þurftu að hætta meðferð vegna aukaverkana sem komu fram með lacosamíði voru 21,0% (13/62) aldraðra sjúklinga samanborið við 9,2% (35/382) yngri fullorðna sjúklinga. Þessi munur á milli aldraðra og yngri fullorðinna sjúklinga var svipaður þeim sem kom fram í virka samanburðarhópnum. 
 
Tilkynning aukaverkana sem grunur er um að tengist lyfinu 
 
Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V. 


4.9 	    Ofskömmtun
 
Einkenni 
 
Einkenni sem komu fram eftir ofskömmtun lacosamíðs, óvart eða viljandi, eru aðallega tengd miðtaugakerfi og meltingarvegi.   
· Þær aukaverkanir sem sjúklingar fundu fyrir við skammta stærri en 400 mg og upp í 800 mg voru ekki klínískt frábrugðnar aukaverkunum sem sjúklingar fundu fyrir við gjöf ráðlagðra skammta af lacosamíði. 
· Aukaverkanir sem tilkynnt hefur verið um eftir inntöku á meira en 800 mg eru sundl, ógleði, uppköst, flog (þankippaflog (generalised tonic-clonic seizures), síflog). Truflanir á hjartaleiðni, lost og dá hafa einnig komið fram. Tilkynnt hefur verið um dauðsföll hjá sjúklingum í kjölfarið á bráðri, stakri ofskömmtun eftir inntöku á nokkrum grömmum af lacosamíði.  
 
Meðferð
 
Ekkert sértækt mótefni gegn ofskömmtun lacosamíðs er til. Veita skal almenna stuðningsmeðferð við ofskömmtun lacosamíðs og jafnvel beita blóðskilun ef nauðsyn krefur (sjá kafla 5.2).  

5. 	LYFJAFRÆÐILEGAR UPPLÝSINGAR  
 
5.1    Lyfhrif 
 
Flokkun eftir verkun: Flogaveikilyf (antiepileptica), önnur flogaveikilyf, ATC-flokkur: N03AX18  

Verkunarháttur 
Virka efnið, lacosamíð (R-2-acetamido-N-benzyl-3-metoxýpropíonamíð) er virkjuð amínósýra. 
Enn sem komið er hefur nákvæmur verkunarháttur lacosamíðs í sambandi við áhrif á flogaveiki hjá fólki ekki verið skýrður að fullu. Í raflífeðlisfræðilegum in vitro rannsóknum hefur verið sýnt fram á að lacosamíð eykur sértækt hæggenga afvirkjun á rafspennuhliði natríumgangna sem kemur jafnvægi á yfirörvaðar taugafrumuhimnur.  
 
Lyfhrif 
Í fjölda dýralíkana hefur komið í ljós að lacosamíð verndar gegn flogum, hlutaflogum, fyrstu gráðu flogum og síðkominni lækkun á flogaþröskuldi. 
Í rannsóknum sem ekki eru klínískar var sýnt fram á að lacosamíð samhliða levetiracetam, carbamazepíni, fenýtóíni, valpróati, lamotrigini, topiramati eða gabapentini hafi samverkandi eða viðbótar krampastöðvandi áhrif. 
 
Verkun og öryggi (hlutaflog) 

Fullorðnir 
Einlyfjameðferð
Sýnt var fram á verkun lacosamíðs sem einlyfjameðferð, í tvíblindri rannsókn með samhliða hóp sem gerð var til að sýna fram á að meðferð var ekki lakari en með carbamazepín forðalyfi, hjá 886 sjúklingum 16 ára eða eldri með nýgreinda flogaveiki. Sjúklingarnir urðu að vera með hlutaflog sem komu fram án áreitis með eða án síðkominna alfloga. Sjúklingum var slembiraðað í hlutfallinu 1:1 og fengu carbamazepín forðalyf eða lacosamíð töflur. Skammtarnir voru byggðir á sambandi skammta og verkunar og voru á bilinu 400 til 1.200 mg/sólarhring fyrir carbamazepín forðalyf og 200 til 600 mg/sólarhring fyrir lacosamíð. Meðferðarlengd var allt að 121 vika háð svörun. 
Áætlað hlutfall 6 mánaða tímabils án floga var 89,8% hjá sjúklingum sem fengu lacosamíð og 91,1% hjá sjúklingum sem fengu carbamazepín forðalyf samkvæmt Kaplan-Meier lifunargreiningu. Leiðréttur tölulegur mismunur á meðferðunum var -1,3% (95% CI: -5,5; 2,8). Kaplan-Meier mat fyrir 12 mánaða tímabil án floga var 77,8% hjá sjúklingum sem fengu lacosamíð og 82,7% hjá sjúklingum sem fengu carbamazepín forðalyf. 
Hlutfall 6 mánaða tímabils án floga hjá öldruðum 65 ára og eldri (62 sjúklingar á lacosamíði, 57 sjúklingar á carbamazepín forðalyfi) var svipað hjá báðum hópunum. Hlutfallið var einnig svipað og í heildarþýði. Hjá öldruðum var viðhaldsskammtur lacosamíðs 200 mg /sólarhring hjá 55 sjúklingum (88,7%), 400 mg/sólarhring hjá 6 sjúklingum (9,7%) og skammturinn var aukinn í meira en 400 mg/sólarhring hjá 1 sjúkling (1,6%). 
 
Skipt í einlyfjameðferð 
 
Verkun og öryggi lacosamíðs þegar skipt er í einlyfjameðferð var metið í fjölsetra, tvíblindri, slembiraðaðri rannsókn með samanburði við eldri gögn. Í rannsókninni var 425 sjúklingum á aldrinum 16 til 70 ára með hlutaflog sem ekki hefur tekist að ná stjórn á (uncontrolled partial-onset seizures) sem fengu stöðuga skammta af 1 eða 2 markaðssettum flogaveikilyfjum slembiraðað til að skipta í lacosamíð einlyfjameðferð (annaðhvort 400 mg/sólarhring eða 300 mg/sólarhring í hlutföllunum 3:1). Hjá sjúklingum í meðferð sem luku skammtaaðlögun og hjá sjúklingum sem farið var að draga úr flogaveikilyfjum (284 og 99 talið í sömu röð), var einlyfjameðferð viðhaldið hjá 71,5% og 70,7% sjúklinga, talið í sömu röð, í 57-105 daga (miðgildi 71 dagur), á 70 daga fyrirfram áætlaða eftirfylgnitímabilinu. 
 
Viðbótarmeðferð 
 
Í þremur fjölsetra, slemiröðuðum, klínískum samanburðarrannsóknum með lyfleysu með 12 vikna viðhaldstímabili var verkun lacosamíðs sem viðbótarmeðferð í ráðlögðum skömmtum (200 mg/sólarhring og 400 mg/sólarhring) staðfest. Einnig var sýnt fram á að 600 mg/sólarhring af lacosamíði var árangursríkt í samanburðarrannsóknum á viðbótarmeðferð, virknin var samt sem áður svipuð og við 400 mg/sólarhring og minni líkur voru á að sjúklingar þyldu þennan skammt vegna aukaverkana tengdum miðtaugakerfi og meltingarfærum. Þess vegna er ekki mælt með 600 mg/sólarhring. Hámarks ráðlagður sólarhringsskammtur er 400 mg. Þessar rannsóknir sem tóku til 1.308 sjúklinga með sögu um hlutaflog að meðaltali í 23 ár, voru sniðnar til þess að meta öryggi og verkun lacosamíðs gefnu ásamt 1-3 öðrum flogaveikilyfjum, þegar það er gefið sjúklingum með hlutaflog, sem ekki hefur tekist að ná stjórn á, með eða án síðkominna alfloga. Í heildina var hlutfall þeirra sjúklinga sem fengu 50% færri flog, 23%, 34% og 40%, hjá þeim sem fengu lyfleysu, þeir sem fengu 200 mg/sólarhring af lacosamíði og 400 mg/sólarhring af lacosamíði, talið í sömu röð. 
          
Lyfjahvörf og öryggi staks hleðsluskammts af lacosamíði, sem gefinn var í bláæð, var ákvarðað í fjölsetra, opinni rannsókn sem sniðin var til þess að meta öryggi og þolanleika skjótrar byrjunar verkunar lacosamíðs með gjöf staks hleðsluskammts í bláæð (inniheldur 200 mg), fylgt eftir með skammti til inntöku tvisvar á sólarhring (jafngildum skammtinum sem gefinn var í bláæð) sem viðbótarmeðferð hjá fullorðnum einstaklingum, 16 til 60 ára, með hlutaflog (partial-onset seizures).   
 

Börn 
 
Hlutaflog hafa svipaða lífeðlismeinafræðilega verkun og koma fram með líkum klínískum hætti hjá börnum frá 2 ára aldri og hjá fullorðnum. Verkun lacosmíðs í börnum 2 ára og eldri var framreiknuð úr gögnum unglinga og fullorðinna með hlutaflog, sem búist var við hefðu líka svörun, að því gefnu að skammtaaðlögun væri gerð (sjá kafla 4.2) og að sýnt hefur verið fram á öryggi fyrir (sjá kafla 4.8).  
Verkunin sem studd var ofangreindri framreikningsreglu var staðfest í tvíblindri, slembiraðaðri, klínískri samanburðarrannsókn með lyfleysu. Rannsóknin samanstóð af 8 vikna byrjunartímabili með 6 vikna títrunartímabili í kjölfarið. Gjaldgengum sjúklingum á stöðugum skömmtum af 1 til ≤ 3 flogaveikilyfjum, sem ennþá upplifðu a.m.k. 2 hlutaflog á 4 vikum fyrir skimun með ekki lengri flogafrían tíma en 21 dag á 8 vikna tímabili fyrir inntöku í byrjunartímann, var slembiraðað til að fá annaðhvort lyfleysu (n=172) eða lacosamíð (n=171).  
Upphafsskömmtun var 2 mg/kg/dag hjá sjúklingum sem voru léttari en 50 kg eða 100 mg/dag hjá sjúklingum sem vógu 50 kg eða meira í 2 aðskildum skömmtum. Á títrunartímabilinu voru lacosamíðsskammtar aðlagaðir með 1 til 2 mg/kg/dag aukningum hjá sjúklingum sem voru léttari en 50 kg eða 50 eða 100 mg/dag hjá sjúklingum sem voru 50 kg eða þyngri með viku millibili til að ná marksviði viðhaldsskammta. Sjúklingar urðu að hafa náð lágmarks markskammti fyrir þyngdarflokk sinn á síðustu þremur dögum títrunartímabilsins til þess að vera gjaldgengir til að fara í 10 vikna viðhaldstímabilið. Sjúklingar áttu að vera á stöðugum lacosamíðsskammti allt viðhaldstímabilið eða þeir voru teknir út og settir á blindaða tímabilið þar sem skammtar voru minnkaðir smátt og smátt.   
Tölfræðilega marktæk lækkun tíðni hlutafloga (p=0.0003), sem skiptir klínískt máli, kom fram á 28 dögum frá byrjunartímabili til viðhaldstímabils á milli lacosamíðs- og lyfleysuhópsins. Prósentuhlutfallslækkun fram yfir lyfleysu byggt á samvikagreiningu var 31,72 % (95 % CI: 16.342, 44.277).  
Í heildina var hlutfall sjúklinga með a.m.k. 50 % fækkun hlutafloga á 28 dögum frá byrjunartímabili til viðhaldstímabils 52,9 % í lacosamíðshópnum samanborið við 33,3 % í lyfleysuhópnum.  
Mat á lífsgæðum metið með „The Pediatric Quality of Life Inventory “gaf til kynna að sjúklingar í bæði lacosamíðs- og lyfleysuhópum höfðu sambærileg og stöðug heilsutengd lífsgæði á öllum meðferðartímanum.   
          
Verkun og öryggi (frumkomin þankippaflog)  
 
Sýnt var fram á verkun lacosamíðs sem viðbótarmeðferð hjá sjúklingum 4 ára og eldri með sjálfvakta flogaveiki með frumkomnum þankippaflogum (PGTCS) í 24 vikna tvíblindri, slembiraðaðri, fjölsetra, lyfleysustýrðri klíniskri rannsókn með mismunandi hópum. Rannsóknin samanstóð af 12 vikna viðmiðunartímabili (historical baseline period), 4 vikna framskyggnu viðmiðunartímabili (prospective baseline period) og 24 vikna meðferðartímabili (sem samanstóð af 6 vikna títrunartímabili og 18 vikna viðhaldstímabili). Gjaldgengum sjúklingum á stöðugum skömmtum af 1 til 3 flogaveikilyfjum, sem fengu a.m.k. 3 staðfest frumkomin þankippaflog á 16 vikum af samanlögðum viðmiðunartíma var slembiraðað 1 á móti 1 til að fá lacosamíð eða lyfleysu (sjúklingar eins og þeim var slembiraðað (full analysis set): lacosamíð n=118, lyfleysa n=121; af þeim voru 8 sjúklingar á aldrinum ≥4 til < 12 ára sem meðhöndlaðir voru með lacosamíði en 9 með lyfleysu og 16 sjúklingar á aldrinum ≥12 til < 18 ára meðhöndlaðir með lacosamíði en 16 með lyfleysu).  
Sjúklingar voru títraðir upp að áætluðum viðhaldsskammti 12 mg/kg/dag hjá sjúklingum sem vega minna en 30 kg, 8 mg/kg/dag hjá sjúklingum sem vega milli 30 og 50 kg eða 400 mg/dag hjá sjúklingum sem vega 50 kg eða meira.


Tafla 9: Verkun lacosamíðs sem viðbótarmeðferðar í 24 vikna tvíblindri, slembiraðaðri, lyfleysu-stýrðri, samhliða, fjölsetra klínískri rannsókn
 
	Verkunarbreyta 
	Lyfleysa N=121 
	Lacosamíð N=118 

	Tími að öðru frumkomnu þankippaflogi (PGTCS)  

	Miðgildi (dagar)  
	77,0 
	- 

	95% öryggisbil 
	49,0; 128,0 
	- 

	Lacosamíð – Lyfleysa 
	 

	Áhættuhlutfall 
	0,540 

	95% öryggisbil 
	0,377; 0,774 

	p-gildi 
	< 0,001 

	Laus við flog 
	 
	 

	Lagskipt Kaplan-Meier mat (%) 
	17,2 
	31,3 

	95% öryggisbil 
	10,4; 24,0 
	22,8; 39,9 

	Lacosamíð – Lyfleysa 
	14,1 

	95% öryggisbil 
	3,2; 25,1

	p-gildi 
	0,011 



Athugasemd: Hjá lacosamíðhópnum var ekki hægt að áætla miðgildi tíma fram að öðru frumkomnu þankippaflogi (PGTCS) með Kaplan-Meier aðferðum þar sem að ˃50% sjúklinga fengu ekki annað þankippaflog fyrir dag 166.   
 
Niðurstöður í undirhópi barna voru í samræmi við niðurstöður fyrir heildarþýði fyrir aðalendapunkta, aukaendapunkta og aðra endapunkta fyrir verkun.  
 
5.2 Lyfjahvörf 
 
Frásog 
 
Eftir inndælingu í bláæð, næst Cmax við lok inndælingarinnar. Þéttni í plasma eykst hlutfallslega með skammti bæði eftir inntöku (100-800 mg) og gjöf í bláæð (50-300 mg).  
 
Dreifing
 
Dreifingarrúmálið er u.þ.b. 0,6 l/kg. Minna en 15% af lacosamíð er bundið plasmapróteinum.  
 
Umbrot 
 
95% af skammtinum skilst út í þvagi sem lacosamíð og umbrotsefni. Umbrot lacosamíðs hafa ekki verið skilgreind að fullu. 
Helstu efnin sem skiljast út í þvagi eru óbreytt lacosamíð (u.þ.b. 40% af skammtinum) og O-desmetýl umbrotsefni þess, minna en 30%.  
Skautaður hluti sem er talinn vera serín afleiður voru u.þ.b. 20% af því sem fannst í þvagi, en fannst aðeins í mjög litlu magni (0-2%) í plasma hjá sumum einstaklingum. Að auki fundust önnur umbrotsefni í litlu mæli (0,5-2%) í þvagi. 
Niðurstöður úr in vitro rannsóknum sýna að CYP2C9, CYP2C19 og CYP3A4 geta hvatað myndun O-desmetýl umbrotsefnisins en ekki hefur verið staðfest með in vivo rannsóknum hvert ísóensímanna er mikilvægast. Enginn klínískur munur sem skiptir máli kom í ljós á útsetningu fyrir lacosamíði þegar lyfjahvörf einstaklinga með mikil umbrot (extensive metabolisers, með virkt CYP2C19) voru borin saman við lyfjahvörf einstaklingum með ófullnægjandi umbrot (poor metabolisers, CYP2C19 vantar). Ennfremur sýndi rannsókn á milliverkunum með ómeprazóli (CYP2C19 hemill) engar breytingar sem skipta máli klínískt á þéttni lacosamíðs í plasma sem gefur til kynna að mikilvægi þessa ferlis sé lítið. Þéttni O-desmetýl-lacosamíðs í plasma er u.þ.b. 15% af þéttni lacosamíðs í plasma. Þetta aðalumbrotsefni hefur enga þekkta lyfjafræðilega verkun.  
 
Brotthvarf
 
Brotthvarf lacosamíðs úr blóðrásinni er aðallega með útskilnaði í gegnum nýru og niðurbroti. Eftir inntöku og gjöf í bláæð með geislamerktu lacosamíði fannst u.þ.b. 95% af geislavirkninni í þvagi og innan við 0,5% í hægðum. Helmingunartími brotthvarfs lacosamíðs er u.þ.b. 13 klst. Lyfjahvörfin eru skammtaháð og stöðug allan tímann, með litlum breytileika hjá sama einstaklingi og milli einstaklinga. Eftir lyfjagjöf tvisvar á dag er jafnvægi náð eftir 3-daga. Plasmaþéttni eykst með uppsöfnunarstuðli sem er u.þ.b. 2.  
 
Stakur 200 mg hleðsluskammtur nálgast jafnvægisþéttni sem er sambærileg við 100 mg til inntöku tvisvar sinnum á sólarhring.  
 
Lyfjahvörf hjá sérstökum sjúklingahópum  

Kyn
 
Klínískar rannsóknir benda til þess að kynferði hafi ekki klínískt marktæk áhrif á þéttni lacosamíðs í plasma.  
 
Skert nýrnastarfsemi  

Flatarmál lacosamíð undir þéttniferli eykst u.þ.b. um 30% hjá sjúklingum með vægt til í meðallagi alvarlega skerta nýrnastarfsemi, 60% hjá sjúklingum með alvarlega skerta nýrnastarfsemi og hjá sjúklingum með nýrnasjúkdóm á lokastigi sem þurftu á blóðskilunarmeðferð að halda samanborið við heilbrigða einstaklinga, þar sem engin áhrif urðu á Cmax.  
Lacosamíð er fjarlægt á áhrifaríkan hátt með blóðskilun. Eftir 4 klst. blóðskilunarmeðferð hefur flatarmál lacosamíð undir þéttniferli minnkað um u.þ.b. 50%. Þess vegna er mælt með skammtauppbót eftir blóðskilun (sjá kafla 4.2). Útsetning fyrir O-desmetýl umbrotsefninu jókst margfalt hjá sjúklingum með í meðallagi alvarlega og alvarlega skerta nýrnastarfsemi. Hjá sjúklingum með nýrnasjúkdóm á lokastigi sem ekki voru í blóðskilunarmeðferð jukust gildin stöðugt í þær 24 klst. sem sýni voru tekin. Ekki er vitað hvort aukin útsetning einstaklinga með nýrnasjúkdóm á lokastigi fyrir umbrotsefnum geti orsakað aukaverkanir en engin þekkt lyfjafræðileg virkni hefur verið staðfest af umbrotsefninu.   
 
Skert lifrarstarfsemi  
 
Einstaklingar með í meðallagi skerta lifrarstarfsemi (Child-Pugh B) voru með hærri þéttni lacosamíðs  í plasma (u.þ.b. 50% hærri AUCnorm). Hærri plasmaþéttni var að hluta til vegna skertrar nýrnastarfsemi hjá rannsóknarþýðinu. Áætlað var að sú minnkun úthreinsunar sem ekki var um nýru hjá sjúklingunum sem tóku þátt í rannsókninni leiddi til 20% aukningar á AUC fyrir lacosamíð. Lyfjahvörf lacosamíð hafa ekki verið metin hjá sjúklingum með alvarlega skerta lifrarstarfsemi (sjá kafla 4.2).  
 
Aldraðir (eldri en 65 ára)  
 
Í rannsókn hjá öldruðum körlum og konum með m.a. þátttöku fjögurra sjúklinga sem voru >75 ára, jókst AUC um 30 og 50% samanborið við yngri karlmenn, talið í sömu röð. Þetta tengist að hluta til minni líkamsþyngd. Þegar tekið var tillit til líkamsþyngdar varð munurinn 26% og 23% talið í sömu röð. Einnig kom fram aukinn breytileiki varðandi útsetningu. Í þessari rannsókn var einungis örlítil minnkun á úthreinsun lacosamíðs um nýru. Ekki er álitið að nauðsynlegt sé að minnka skammta almennt, nema þess sé þörf vegna skertrar nýrnastarfsemi (sjá kafla 4.2).  
 
Börn 
 
Lyfjahvörf lacosamíðs í börnum voru fundin í þýðisgreiningu á lyfjahvörfum með notkun dreifgagna um plasmaþéttni (sparse plasma concentration data) sem fengust í sex slembiröðuðum klínískum samanburðarrannsóknum með lyfleysu og fimm opnum rannsóknum hjá 1655 fullorðnum og börnum með flogaveiki á aldrinum 1 mánaða til 17 ára. Þrjár af þessum rannsóknum voru gerðar hjá fullorðnum, 7 hjá börnum og 1 hjá blönduðum sjúklingahóp. Gefnu lacosamíðsskammtarnir voru á bilinu 2 til 17,8 mg/kg/sólarhring tvisvar sinnum á sólarhring og fóru ekki yfir 600 mg/sólarhring.  
Dæmigerð plasmaúthreinsun var áætluð 0,46 l/klst., 0,81 l/klst., 1,03 l/klst. og 1,34 l/klst. hjá börnum sem vógu 10 kg, 20 kg, 30 kg og 50 kg, í þeirri röð. Til samanburðar var plasmaúthreinsun áætluð 1,74 l/klst. í fullorðnum sjúklingum (70 kg líkamsþyngd). 
Rannsókn á lyfjahvörfum hjá rannsóknarþýði með notkun dreifgagna um plasmaþéttni úr rannsókn á frumkomnum þankippaflogum, sýndi svipaða útsetningu hjá sjúklingum með frumkomin þankippaflog og hjá sjúklingum með hlutaflog.  
 
5.3 	Forklínískar upplýsingar  
 
Í rannsóknum á eiturverkunum var plasmaþéttni lacosamíðs svipuð eða örlítið meiri en plasmaþéttni hjá sjúklingum, sem þýðir að lítill eða enginn munur er á útsetningu hjá mönnum. 
Í rannsókn á lyfjafræðilegu öryggi við gjöf lacosamíðs í bláæð hjá hundum í svæfingu kom fram skammvinn lenging á PR bili og gleikkun QRS samstæðu og lækkun á blóðþrýstingi, langlíklegast er að þetta sé vegna neikvæðra áhrifa á hjartað. Þessar skammvinnu breytingar komu fyrst fram á sama þéttnibili og eftir hámarks ráðlagðan klínískan skammt. Við 15-60 mg/kg skammta í bláæð hjá svæfðum hundum og cynomolgus öpum, sást hægari leiðni í gáttum og sleglum, gáttasleglarof og ósamtaka gátta- og sleglataktur.  
Í rannsóknum á eiturverkunum eftir endurtekna skammta komu fram vægar afturkræfar breytingar á lifrarstarfsemi hjá rottum við skammta sem voru 3 föld klínísk útsetning. Þessar breytingar voru m.a. aukin líffæraþyngd, stækkun lifrarþekjufrumna, hækkuð gildi lifrarensíma í sermi og aukning heildarkólesteróls og þríglýseríða. Að undanskildri stækkun lifrarþekjufrumna komu ekki fram neinar meinafræðilegar breytingar í vefjum. Í rannsóknum á eiturverkunum á æxlun og þroska hjá nagdýrum og kanínum komu ekki fram vanskapandi áhrif, en tíðni dauðfæddra afkvæma og dauða afkvæma rétt eftir fæðingu jókst, og gotstærð lifandi afkvæma og líkamsþyngd afkvæma var örlítið minni hjá rottum við skammta sem höfðu eiturverkun á móðurdýr, sem samsvöruðu almenni útsetningu sem er svipuð því sem vænta má við klíníska útsetningu. Þar sem ekki reyndist mögulegt að rannsaka meiri útsetningu vegna eiturverkana á móðurdýr, eru niðurstöðurnar ófullnægjandi til þess að hægt sé að leggja heildarmat á hugsanlega eiturverkun lacosamíðs á fóstur/fósturvísa.  
Rannsóknir á rottum leiddu í ljós að lacosamíð og/eða umbrotsefni þess berast auðveldlega yfir fylgjuþröskuld. Í ungum rottum og ungum hundum eru gerðir eitrunar eigindlega ekki öðruvísi en þær sem koma fram í fullorðnum dýrum. Í ungum rottum kom fram minni líkamsþyngd við altæka útsetningu líka því sem við má búast við klíníska útsetningu. Í ungum hundum byrjuðu skammvinn og skammtatengd klínísk einkenni á miðtaugakerfi að koma fram við lægri altæka útsetningu en þá sem við má búast við klíníska útsetningu.  
  
6.       	LYFJAGERÐARFRÆÐILEGAR UPPLÝSINGAR  
 
6.1     Hjálparefni 
 
Vatn fyrir stungulyf 
Natríumklóríð 
Saltsýra (til að stilla sýrustig, pH) 
 
6.2 	Ósamrýmanleiki
 
Ekki má blanda þessu lyfi með öðrum lyfjum en þeim sem eru nefnd í kafla 6.6.  
 
6.3 	   Geymsluþol 
 
32 ár. 
 
Sýnt hefur verið fram á að lyfið viðheldur eðlis- og efnafræðilegum stöðugleika við notkun í 24 klukkustundir við hitastig allt að 25°C og við 2-8°C eftir blöndum með leysunum sem taldir eru upp í kafla  6.6 og geymt í pólývínýlklóríð (PVC) pokum. 
Út frá örverufræðilegu sjónarmiði, skal nota lyfið strax. Ef lyfið er ekki notað strax, eru geymslutími og geymsluaðstæður fyrir notkun á ábyrgð notanda og ættu venjulega ekki vara lengur en í 24 klst. við 2 til 8°C, nema blöndun hafi átt sér stað við staðlaðar og fullgildaðar örverufríar aðstæður.  
 
6.4 	    Sérstakar varúðarreglur við geymslu
 
Engin sérstök fyrirmæli eru um geymsluaðstæður lyfsins.
Fyrir geymsluskilyrði eftir blöndun, sjá kafla 6.3.  
 
6.5    Gerð íláts og innihald  
 
Litlaust hettuglas úr gleri af gerð I með brómóbútýlgúmmí-tappa með appelsínugulu álinnsigli sem smelt er af.
Pakkningastærð 1x20 ml, 5x20 ml.
Ekki er víst að allar pakkningastærðir séu markaðssettar.  

6.6    Sérstakar varúðarráðstafanir við förgun 
 
Ekki skal nota lyfið ef agnir eru í því eða það hefur upplitast.  
Þetta lyf er eingöngu til notkunar einu sinni, farga skal ónotaðri lausn. Farga skal öllum lyfjaleifum og/eða úrgangi í samræmi við gildandi reglur. Sýnt hefur verið fram á eðlisfræðilegan samrýmanleika og efnafræðilegan stöðugleika Lacosamide Adroiq innrennslislyfs, lausnar, eftir blöndun með eftirtöldum lausnum til þynningar, í að minnsta kosti 24 klst. og geymt í PVC pokum við hitastig allt að 25°C.
 
Til þynningar: 
Natríumklóríð 9 mg/ml (0,9%) stungulyf, lausn 
Glúkósi 50 mg/ml (5%) stungulyf, lausn 
Ringer laktat stungulyf, lausn 
  

7.      MARKAÐSLEYFISHAFI  
Extrovis EU Kft.
Raktarvarosi Ut 9,
Torokbalint, 2045
Extrovis EU Ltd. 
Pátriárka utca 14. 
2000. Szentendre 
Ungverjaland
  
8. MARKAÐSLEYFISNÚMER 

EU/1/23/1732/001
EU/1/23/1732/002

9. DAGSETNING FYRSTU ÚTGÁFU MARKAÐSLEYFIS/ENDURNÝJUNAR MARKAÐSLEYFIS 
 
Dagsetning fyrstu útgáfu markaðsleyfis: 31. maí 2023
  
10. 	   DAGSETNING ENDURSKOÐUNAR TEXTANS 
 
Ítarlegar upplýsingar um lyfið eru birtar á vef Lyfjastofnunar Evrópu: 
http://www.ema.europa.eu/ 

A. FRAMLEIÐENDUR SEM ERU ÁBYRGIR FYRIR LOKASAMÞYKKT 
 
Heiti og heimilisfang framleiðenda sem eru ábyrgir fyrir lokasamþykkt 
 
Pharma Pack Hungary Kft 
Vasút u. 13, Budaörs 
H-2040 Ungverjaland  


Pharma Pack Hungary Kft.
Building B, Raktarvarosi Ut 9,
Torokbalint,
2045 Ungverjaland 

Heiti og heimilisfang framleiðanda sem er ábyrgur fyrir lokasamþykkt viðkomandi lotu skal koma fram í prentuðum fylgiseðli.  

 
B. FORSENDUR FYRIR, EÐA TAKMARKANIR Á, AFGREIÐSLU OG NOTKUN 
 
Lyfið er lyfseðilsskylt.  

C. AÐRAR FORSENDUR OG SKILYRÐI MARKAÐSLEYFIS 
 
· Samantektir um öryggi lyfsins (PSUR) 
 
Skilyrði um hvernig leggja skal fram samantektir um öryggi lyfsins koma fram í lista yfir viðmiðunardagsetningar Evrópusambandsins (EURD lista) sem gerð er krafa um í grein 107c(7) í tilskipun 2001/83/EB og öllum síðari uppfærslum sem birtar eru í evrópsku lyfjavefgáttinni. 
  
D. FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS 
 
· Áætlun um áhættustjórnun 
 
Markaðsleyfishafi skal sinna lyfjagátaraðgerðum sem krafist er, sem og öðrum ráðstöfunum eins og fram kemur í áætlun um áhættustjórnun í kafla 1.8.2 í markaðsleyfinu og öllum uppfærslum á áætlun um áhættustjórnun sem ákveðnar verða.  
 
Leggja skal fram uppfærða áætlun um áhættustjórnun:  
· Að beiðni Lyfjastofnunar Evrópu.   
· Þegar áhættustjórnunarkerfinu er breytt, sérstaklega ef það gerist í kjölfar þess að nýjar 	upplýsingar berast sem geta leitt til mikilvægra breytinga á hlutfalli ávinnings/áhættu eða vegna 	þess að mikilvægur áfangi (tengdur lyfjagát eða lágmörkun áhættu) næst.
 
 
 
 
 
 
 
 
 
 
 
 
 
 
 
 
 
 
 
 
 






 

 
 


 
 
 
VIÐAUKI III 
 
ÁLETRANIR OG FYLGISEÐILL
 
 
 
 	 
 
 
 
 
 
 
 
 
 
 
 
 
 
 
 
 
 
 
 
 
 
 
 
 


















 
 
A. ÁLETRANIR

 
	UPPLÝSINGAR SEM EIGA AÐ KOMA FRAM Á YTRI UMBÚÐUM
Ytri askja




	1. 
	HEITI LYFS


 
Lacosamide Adroiq 10 mg/ml innrennslislyf, lausn 
lacosamíð  
 
	2. 
	VIRK(T) EFNI


 
Hver ml af innrennslislyfi, lausn inniheldur 10 mg lacosamíð. 
Hvert 20 ml hettuglas inniheldur 200 mg lacosamíð.  
 
	3. 
	HJÁLPAREFNI


 
Inniheldur natríumklóríð, saltsýru, vatn fyrir stungulyf.  
 
	4. 
	LYFJAFORM OG INNIHALD 


 
5 x 20 innrennslislyf, lausn.  
     1 x 20 innrennslislyf, lausn.  

 
	5. 
	AÐFERÐ VIÐ LYFJAGJÖF OG ÍKOMULEIÐ(IR)


 
Lesið fylgiseðilinn fyrir notkun. 
Til notkunar í bláæð. 
Má eingöngu nota einu sinni.  
 
	6. 
	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ


 
Geymið þar sem börn hvorki ná til né sjá.  
 
	7. 
	ÖNNUR SÉRSTÖK VARNAÐARORÐ, EF MEÐ ÞARF


 

	8. 
	FYRNINGARDAGSETNING


 
EXP 
 
	9. 
	SÉRSTÖK GEYMSLUSKILYRÐI


 
 
 
	10. 
	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


 
Farga skal öllum lyfjaleifum.
 
	11. 
	NAFN OG HEIMILISFANG MARKAÐSLEYFISHAFA


 
       Extrovis EU Kft.
       Raktarvarosi Ut 9,
      Torokbalint, 2045
Extrovis EU Ltd. 
Pátriárka utca 14.  
2000 Szentendre 
Ungverjaland 
 
	12. 
	MARKAÐSLEYFISNÚMER


 
     EU/1/23/1732/001
     EU/1/23/1732/002  
 
	13. 
	LOTUNÚMER


 
Lot 
 
	14. 
	AFGREIÐSLUTILHÖGUN


 

	15. 
	NOTKUNARLEIÐBEININGAR


 
 
	16. 
	UPPLÝSINGAR MEÐ BLINDRALETRI


 
Fallist hefur verið á rök fyrir undanþágu frá kröfu um blindraletur.  
 
	17. 
	EINKVÆMT AUÐKENNI – TVÍVÍTT STRIKAMERKI


 
Á pakkningunni er tvívítt strikamerki með einkvæmu auðkenni.  
 
	18. 
	EINKVÆMT AUÐKENNI – UPPLÝSINGAR SEM FÓLK GETUR LESIÐ


 
PC 
        SN 
        NN 

UPPLÝSINGAR SEM EIGA AÐ KOMA FRAM Á INNRI UMBÚÐUM  
 
Hettuglas 
  
1. HEITI LYFS 
 
Lacosamide Adroiq 10 mg/ml innrennslislyf, lausn 
lacosamíð
   
2. VIRK(T) EFNI  
 
Hver ml af innrennslislyfi, lausn inniheldur 10 mg lacosamíð. 
Hvert 20 ml hettuglas inniheldur 200 mg lacosamíð. 
  
3. HJÁLPAREFNI  
 
		     Inniheldur natríumklóríð, saltsýru, vatn fyrir stungulyf.  
  
4. LYFJAFORM OG INNIHALD 
 
Innrennslislyf, lausn 
 
200 mg/20 ml 
  
5. AÐFERÐ VIÐ LYFJAGJÖF OG ÍKOMULEIÐ(IR)  

Má bara nota einu sinni. 
Lesið fylgiseðilinn fyrir notkun. 
Til notkunar í bláæð.
 
6. SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ  
       
Geymið þar sem börn hvorki ná til né sjá. 
 
 
7. ÖNNUR SÉRSTÖK VARNAÐARORÐ, EF MEÐ ÞARF 
 
 
8. FYRNINGARDAGSETNING  
 
  EXP  
 
9. SÉRSTÖK GEYMSLUSKILYRÐI 
         

	10. 
	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


 
 
11. NAFN OG HEIMILISFANG MARKAÐSLEYFISHAFA 
 
       Extrovis EU Kft.
       Raktarvarosi Ut 9,
       Torokbalint, 2045
Extrovis EU Ltd. 
Pátriárka utca 14.  
2000, Szentendre 
Ungverjaland  
 
12. MARKAÐSLEYFISNÚMER

EU/1/23/1732/001   
      EU/1/23/1732/002   

13. LOTUNÚMER 
 
Lot  
 
14. AFGREIÐSLUTILHÖGUN 
  

15. NOTKUNARLEIÐBEININGAR 
  

16. UPPLÝSINGAR MEÐ BLINDRALETRI 	 


17. EINKVÆMT AUÐKENNI – TVÍVÍTT STRIKAMERKI 
    

18. EINKVÆMT AUÐKENNI – UPPLÝSINGAR SEM FÓLK GETUR LESIÐ
 
  
 

 
 
 
  
 
 
 
 
 
 
 
 
 
 
 
 
  


























B. FYLGISEÐILL 

Fylgiseðill: Upplýsingar fyrir sjúkling
 
Lacosamide Adroiq 10 mg/ml innrennslislyf, lausn lacosamíð  
 
Lesið allan fylgiseðilinn vandlega áður en byrjað er að nota lyfið. Í honum eru mikilvægar upplýsingar.  
 
· Geymið fylgiseðilinn. Nauðsynlegt getur verið að lesa hann síðar. 
· Leitið til læknisins eða lyfjafræðings ef þörf er á frekari upplýsingum. 
· Látið lækninn eða lyfjafræðing vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.
  
Í fylgiseðlinum eru eftirfarandi kaflar:  
 
1. Upplýsingar um Lacosamide Adroiq og við hverju það er notað
2. Áður en byrjað er að nota Lacosamide Adroiq  
3. Hvernig nota á Lacosamide Adroiq  
4. Hugsanlegar aukaverkanir 
5. Hvernig geyma á Lacosamide Adroiq  
6. Pakkningar og aðrar upplýsingar 

1. Upplýsingar um Lacosamide Adroiq og við hverju það er notað     
              
Upplýsingar um Lacosamide Adroiq   
 
Lacosamide Adroiq inniheldur lacosamíð. Það tilheyrir flokki lyfja sem nefnast „flogaveikilyf “. Þessi lyf eru notuð til að meðhöndla flogaveiki.  
· Þér hefur verið gefið þetta lyf til að fækka flogum sem þú færð.
 
Við hverju Lacosamide Adroiq er notað  
 
	• 	Lacosamide Adroiq er notað:  
· eitt og sér eða með öðrum flogaveikilyfjum hjá fullorðnum, unglinum og börnum 2 ára og eldri til að meðhöndla tiltekna gerð flogaveiki sem einkennist af hlutaflogum með eða án síðkominna alfloga. Við þessa gerð flogaveiki hafa flogaköstin fyrst aðeins áhrif á annan hluta heilans. Hins vegar geta þau farið seinna yfir stærra svæði í báðum hlutum heilans. 
· 
með öðrum flogaveikilyfjum hjá fullorðnum, unglinum og börnum 4 ára og eldri til að meðhöndla frumkomin þankippaflog (meiriháttar flog, þar með talið meðvitundarleysi) hjá sjúklingum með sjálfvakta flogaveiki (sú tegund flogaveiki sem talið er að eigi sér erfðafræðilegar orsakir).
 
	2. Áður en byrjað er að nota Lacosamide Adroiq 
 
Ekki má nota Lacosamide Adroiq :   
 
· ef um er að ræða ofnæmi fyrir lacosamíði eða einhverju öðru innihaldsefni lyfsins (talin upp í kafla 6). Ef þú ert ekki viss um hvort þú hafir ofnæmi, skaltu ráðfæra þig við lækninn.  
· ef þú ert með ákveðin hjartsláttarvandamál sem nefnast II. eða III. stigs gáttasleglarof. 
 
Ekki taka Lacosamide Adroiq ef eitthvað ofangreint á við um þig. Ef þú ert ekki viss skaltu ræða við lækninn eða lyfjafræðing áður en þú tekur þetta lyf.
 
Varnaðarorð og varúðarreglur
 
Leitið ráða hjá lækninum áður en Lacosamide Adroiq er notað ef:  
· þú hefur sjálfsskaðahugsanir eða sjálfsvígshugsanir. Vart hefur orðið við sjálfsskaðahugsanir eða sjálfsvígshugsanir hjá fáeinum einstaklingum sem hafa fengið meðferð með flogaveikilyfjum eins og lacosamíði. Ef þú færð einhvern tíma þess konar hugsanir hafðu þá tafarlaust samband við lækninn.  
· þú ert með hjartavandamál sem hafa áhrif á hjartsláttinn hjá þér þannig að þú hefur oft mjög hægan, hraðan eða óreglulegan hjartslátt (t.d. gáttasleglarof, gáttatif og gáttaflökt).    
· þú hefur alvarlegan hjartasjúkdóm eins og hjartabilun eða hefur áður fengið hjartaáfall.  
· þig sundlar oft eða fellur. Lacosamide Adroiq getur valdið sundli, sem getur aukið hættu á slysum og byltum. Þetta þýðir að þú ættir að fara gætilega þar til þú hefur vanist áhrifum lyfsins.  

Ef eitthvað ofangreint á við um þig (eða þú ert ekki viss) skaltu ræða við lækninn eða lyfjafræðing áður en Lacosamide Adroiq er notað.  
Ef þú tekur Lacosamide Adroiq skaltu ræða við lækninn ef þú finnur fyrir nýrri tegund floga eða versun þeirra floga sem fyrir eru.  
Ef þú tekur Lacosamide Adroiq og þú finnur fyrir óeðlilegum hjartslætti (t.d. hægum, hröðum eða óreglulegum hjartslætti, hjartsláttarónotum, mæði, svima, yfirliði), leitaðu tafarlaust til læknis (sjá kafla 4).  
 
Börn
 
Hvorki er mælt með notkun Lacosamide Adroiq fyrir börn yngri en 2 ára með tiltekna gerð af flogaveiki sem einkennist af hlutaflogum né fyrir börn yngri en 4 ára með frumkomin þankippaflog. Þetta er vegna þess að ekki er enn vitað hvort það muni virka eða sé öruggt hjá þessum aldurshópi. 
 
Notkun annarra lyfja samhliða Lacosamide Adroiq  
 
Látið lækninn eða lyfjafræðing vita um öll önnur lyf sem eru notuð, hafa nýlega verið notuð eða kynnu að verða notuð.   
 
Sérstaklega skaltu segja lækninum eða lyfjafræðingi ef þú tekur eitthvert eftirfarandi lyfja sem hafa áhrif á hjartað. - Þetta er vegna þess að Lacosamide Adroiq getur einnig haft áhrif á hjartað: 
· lyf við hjartavandamálum; 
· lyf sem geta valdið „lengingu á PR bili” við rannsókn á hjarta (hjartalínurit), eins og lyf notuð við flogaveiki eða verk, nefnd carbamazepín, lamótrígín eða pregabalín;   
· lyf sem notuð eru til meðferðar við ákveðnum tegundum hjartsláttaróreglu eða hjartabilun. 
Ef eitthvað ofangreint á við um þig (eða þú ert ekki viss), skaltu ræða við lækninn eða lyfjafræðing áður en þú tekur Lacosamide Adroiq.  
 
Láttu einnig lækninn eða lyfjafræðing vita ef þú tekur einhver eftirfarandi lyfja. - Þetta er vegna þess að þau geta aukið eða minnkað áhrifin af Lacosamide Adroiq í líkama þínum: 
· lyf sem notuð eru við sveppasýkingum eins og fluconazól, itraconazól eða ketoconazól;
· lyf sem notað er til meðferðar við HIV-sýkingu eins og ritonavír; 
· lyf notuð til meðferðar við bakteríusýkingum eins og clarithromycín eða rifampicín; 
· jurtalyf notað til meðferðar við vægum kvíða og þunglyndi, nefnt jóhannesarjurt (St. John‘s wort). 
Ef eitthvað ofangreint á við um þig (eða þú ert ekki viss) skaltu ræða við lækninn eða lyfjafræðing áður en þú tekur Lacosamide Adroiq. 
 
Notkun Lacosamide Adroiq með áfengi
 
Sem varúðarráðstöfun á ekki að drekka áfengi samhliða meðferð með Lacosamide Adroiq. 
 
Meðganga og brjóstagjöf 
 
Konur á barneignaraldri skulu ræða notkun getnaðarvarna við lækni. 
 
Við meðgöngu, brjóstagjöf, grun um þungun eða ef þungun er fyrirhuguð skal leita ráða hjá lækninum eða lyfjafræðingi áður en lyfið er notað. 
 
Ekki er ráðlagt að taka Lacosamide Adroiq á meðgöngu þar sem áhrif Lacosamide Adroiq á meðgöngu og ófædda barnið eru ekki þekkt. 
Ekki er ráðlagt að vera með barn á brjósti á meðan þú tekur Lacosamide Adroiq vegna þess að Lacosamide skilst út í brjóstamjólk. 
Fáðu tafarlaust ráð hjá lækninum ef þú verður þunguð eða hefur í hyggju að verða þunguð. Læknirinn mun hjálpa þér að taka ákvörðun um það hvort þú eigir að nota Lacosamide Adroiq eða ekki. 
 
Ekki hætta meðferð án þess að ræða fyrst við lækninn þar sem það gæti aukið flogin þín. Versnun sjúkdómsins gæti einnig skaðað barnið þitt. 
 
Akstur og notkun véla  
 
Ekki aka, hjóla né nota vélar fyrr en fyrir liggur hvernig áhrif lyfið hefur á þig. Þetta er vegna þess að Lacosamide Adroiq getur valdið sundli eða þokusýn.  
 
Lacosamide Adroiq inniheldur natríum 
 
Hvert hettuglas þessa lyfs inniheldur 59,8 mg af natríum (aðalefnið í matarsalti). Þetta jafngildir 3% daglegri hámarksinntöku natríums úr fæðu skv. ráðleggingum fyrir fullorðna. 
  
	3. 	Hvernig nota á Lacosamide Adroiq  
 
Notið lyfið alltaf eins og læknirinn eða lyfjafræðingur hefur sagt til um. Ef ekki er ljóst hvernig nota á lyfið skal leita upplýsinga hjá lækninum eða lyfjafræðingi 
            
Notkun Lacosamide Adroiq  
 
· Hefja má Lacosamide Adroiq meðferð: 
- með innrennsli í bláæð (stundum kallað IV innrennsli) þar sem lyfið er gefið í bláæð af lækni eða hjúkrunarfræðingi. Það er gefið á 15 til 60 mínútum. 
· Læknirinn mun ákveða í hversu marga daga þú munt fá innrennsli. Reynsla er komin á innrennsli lacosamíðs tvisvar sinnum á sólarhring í allt að 5 daga. Fyrir langtíma meðferð eru lacosamíð töflur og saft í boði. 
 
Þegar skiptir er frá innrennsli í inntöku (eða öfugt) mun heildarmagnið sem þú tekur á hverjum degi og hve oft þú tekur lyfið haldast óbreytt. 

· Notaðu lacosamíð tvisvar sinnum á sólarhring (með u.þ.b. 12 klukkustunda millibili). 
· Reyndu að nota það á u.þ.b. sama tíma á hverjum degi. 
 
Hversu mikið skal nota   
 
Hér fyrir neðan eru taldir upp venjulegir ráðlagðir skammtar af Lacosamide Adroiq fyrir mismunandi aldurshópa og þyngd. Læknirinn getur ávísað annarri skammtastærð ef þú ert með nýrna- eða lifrarvandmál.
 
Unglingar og börn sem eru 50 kg eða þyngri og fullorðnir
 
Þegar Lacosamide Adroiq er notað eitt og sér 
· Venjulegur upphafsskammtur af Lacosamide Adroiq er 50 mg tvisvar sinnum á sólarhring. 
· Lacosamide Adroiq meðferð getur einnig hafist á skammtinum 100 mg af Lacosamide Adroiq tvisvar sinnum á sólarhring. 
· Læknirinn getur aukið skammtinn sem þú tekur tvisvar sinnum á sólarhring um 50 mg í hverri viku. Þetta er gert þar til þú nærð viðhaldsskammti milli 100 mg og 300 mg tvisvar sinnum á sólarhring. 
 
Þegar Lacosamide Adroiq er notað með öðrum flogaveikilyfjum  
· Venjulegur upphafsskammtur af Lacosamide Adroiq er 50 mg á tvisvar sinnum sólarhring.
· Læknirinn getur aukið skammtinn sem þú tekur tvisvar sinnum á sólarhring um 50 mg í hverri viku. Þetta er gert þar til þú nærð viðhaldsskammti milli 100 mg og 200 mg tvisvar sinnum á sólarhring.  
· Ef þú ert þyngri en 50 kg getur læknirinn ákveðið að hefja Lacosamide Adroiq meðferð með stökum 200 mg „hleðsluskammti”. Þú myndir síðan hefja töku á áframhaldandi viðhaldsskammti 12 klst. síðar. 

Börn og unglingar sem vega minna en 50 kg  
 
· Í meðhöndlun á hlutaflogum: Athugið að ekki er mælt með notkun Lacosamide Adroiq hjá börnum undir 2 ára aldri.
· Í meðhöndlun á frumkomnum þankippaflogum (primary generalised tonic-clonic seizures): Athugið að ekki er mælt með notkun Lacosamide Adroiq hjá börnum undir 4 ára aldri. 
 
Þegar Lacosamide Adroiq er notað eitt og sér 

· Læknirinn mun ákveða skammtinn af Lacosamide Adroiq eftir líkamsþyngd þinni. 
· Venjulegur upphafsskammtur er 1 mg (0,1 ml), á hvert kílógramm (kg) líkamsþyngdar, tvisvar sinnum á sólarhring.   
· Læknirinn getur aukið skammtinn sem þú tekur tvisvar sinnum á sólarhring um 1 mg (0,1 ml) fyrir hvert kg líkamsþyngdar í hverri viku. Þetta er gert þar til þú nærð viðhaldsskammti. 
· Skammtatöflur, þ.m.t. ráðlagðan hámarksskammt, má finna hér fyrir neðan. Þetta er aðeins til upplýsinga. Læknirinn mun finna rétta skammtinn fyrir þig. 



Skal nota tvisvar sinnum á sólarhring hjá börnum frá 2 ára aldri sem vega frá 10 kg til allt að 
40 kg 
	Þyngd 
	Vika 1 
Upphafsskammtur:  
0,1 ml/kg
	Vika 2 
0,2 ml/kg  
 
	Vika 3 
0,3 ml/kg 
 
	Vika 4 
0,4 ml/kg 
 
	Vika 5 
0,5 ml/kg 
 
	Vika 6 Ráðlagður hámarksskammtur: 
0,6 ml/kg 

	10 kg 
	1 ml  
	2 ml  
	3 ml  
	4 ml  
	5 ml  
	6 ml  

	15 kg 
	1,5 ml  
	3 ml  
	4,5 ml  
	6 ml  
	7,5 ml  
	9 ml  

	20 kg 
	2 ml  
	4 ml  
	6 ml  
	8 ml  
	10 ml  
	12 ml  

	25 kg 
	2,5 ml  
	5 ml  
	7,5 ml  
	10 ml  
	12,5 ml  
	15 ml  

	30 kg 
	3 ml  
	6 ml  
	9 ml  
	12 ml  
	15 ml  
	18 ml  

	35 kg 
	3,5 ml  
	7 ml  
	10,5 ml  
	14 ml  
	17,5 ml  
	21 ml  


 
Skal nota tvisvar sinnum á sólarhring hjá börnum og unglingum sem vega frá 40 kg til allt að 50 kg  
	Þyngd 
	Vika 1 
Upphafsskammtur: 
0,1 ml/kg 
	Vika 2 
0,2 ml/kg  
 
	Vika 3 
0,3 ml/kg 
 
	Vika 4 
0,4 ml/kg 
 
	Vika 5 Ráðlagður hámarksskammtur: 
0,5 ml/kg 

	40 kg 
	4 ml  
	8 ml  
	12 ml  
	16 ml  
	20 ml  

	45 kg 
	4,5 ml  
	9 ml  
	13,5 ml  
	18 ml  
	22,5 ml  


 
Þegar þú tekur Lacosamide Adroiq með öðrum lyfjum gegn flogaveiki  

· Læknir þinn mun ákveða Lacosamide Adroiq skammtinn samkvæmt líkamsþyngd þinni.  
· Fyrir börn og unglinga sem vega frá 10 kg til allt að 50 kg er hefðbundinn upphafsskammtur 1 mg (0,1 ml), fyrir hvert kílógramm (kg) af líkamsþyngd tvisvar á sólarhring.  
· Læknir þinn getur aukið skammtinn sem þú tekur tvisvar á sólarhring um 1 mg (0,1 ml) í hverri viku fyrir hvert kílógramm af líkamsþyngd, þangað til að viðhaldsskammti er náð.  
· Skammtatöflur, þ.m.t. ráðlagðan hámarksskammt, má finna hér fyrir neðan. Þetta er aðeins til upplýsinga. Læknirinn mun finna rétta skammtinn fyrir þig.  
 
Skal nota tvisvar sinnum á sólarhring hjá börnum frá 2 ára aldri sem vega frá 10 kg til allt að 
20 kg  
	Þyngd 
	Vika 1 
Upphafsskammtur:  
0,1 ml/kg 
	Vika 2 
0,2 ml/kg 
	Vika 3 
0,3 ml/kg 
	Vika 4 
0,4 ml/kg 
	Vika 5 
0,5 ml/kg 
	Vika 6 Ráðlagður hámarksskammtur:  
0,6 ml/kg 

	10 kg 
	1 ml  
	2 ml  
	3 ml  
	4 ml  
	5 ml  
	6 ml  

	15 kg 
	1,5 ml  
	3 ml  
	4,5 ml  
	6 ml  
	7,5 ml  
	9 ml  



Skal nota tvisvar sinnum á sólarhring hjá börnum og unglingum sem vega frá 20 kg til allt að 30 kg  
	Þyngd 
	Vika 1 
Upphafsskammtur: 
0,1 ml/kg
	Vika 2 
0,2 ml/kg  
 
	Vika 3 
0,3 ml/kg 
 
	Vika 4 
0,4 ml/kg 
 
	Vika 5 Ráðlagður hámarksskammtur: 
0,5 ml/kg 

	20 kg 
	2 ml  
	4 ml  
	6 ml  
	8 ml  
	10 ml 

	25 kg 
	2,5 ml  
	5 ml  
	7,5 ml  
	10 ml  
	12,5 ml 


 

Skal nota tvisvar sinnum á sólarhring hjá börnum og unglingum sem vega frá 30 kg til allt að 50 kg  
	Þyngd 
	Vika 1 
Upphafsskammtur:  
0,1 ml/kg 
	Vika 2 
0,2 ml/kg  
 
	Vika 3 
0,3 ml/kg 
 
	Vika 4 Ráðlagður hámarksskammtur: 
0,4 ml/kg 

	30 kg 
	3 ml  
	6 ml  
	9 ml  
	12 ml  

	35 kg 
	3,5 ml  
	7 ml  
	10,5 ml  
	14 ml  

	40 kg 
	4 ml  
	8 ml  
	12 ml  
	16 ml  

	45 kg 
	4,5 ml  
	9 ml  
	13,5 ml  
	18 ml  


 

     Ef hætt er að nota Lacosamide Adroiq
 
Hafi læknirinn ákveðið að þú eigir að hætta meðferð með Lacosamide Adroiq, mun hann leiðbeina þér um að hætta notkun smám saman. Þetta er gert til að koma í veg fyrir að flogaveikin komi aftur fram eða versni.  
 
Leitið til læknisins eða lyfjafræðings ef þörf er á frekari upplýsingum um notkun lyfsins.  
  
	4.      	Hugsanlegar aukaverkanir
 
Eins og við á um öll lyf getur þetta lyf valdið aukaverkunum en það gerist þó ekki hjá öllum.  
 
Tíðni aukaverkana á miðtaugakerfi eins og sundl getur aukist eftir stakan „hleðsluskammt.”  
 
Ráðfærðu þig við lækninn eða lyfjafræðing ef eitthvað eftirfarandi hendir þig:  
 
Mjög algengar: Geta komið fyrir hjá fleiri en 1 af 10 einstaklingum   
 
· Höfuðverkur; 
· Sundl, ógleði; 
· Tvísýni. 
 
Algengar: geta komið fyrir hjá allt að 1 af 10 einstaklingum   
· Stuttir kippir í vöðva eða vöðvahópi (kippaflog); 
· Erfiðleikar með að samhæfa hreyfingar eða ganga; 
· Erfiðleikar með að halda jafnvægi, skjálfti, náladofi eða vöðvakrampar, byltur og mar; 
· Erfiðleikar með minni, hugsun og finna réttu orðin, ringlun; 
· Hraðar og ósjálfráðar augnhreyfingar (augntin), óskýr sjón; 
· Snúningstilfinning (svimi), ölvunartilfinning; 
· Ógleði (uppköst), munnþurrkur, hægðatregða, meltingartruflanir, uppþemba í maga eða þörmum, niðurgangur; 
· Minnkuð skynjun eða næmi, talörðugleikar, einbeitingarskortur; 
· Hávaði í eyrum eins og suð, hringingar eða blísturshljóð; 
· Skapstyggð, svefnörðugleikar, þunglyndi; 
· Syfja, þreyta eða máttleysi (þróttleysi);  
·   Kláði, útbrot. 
 
Sjaldgæfar: geta komið fyrir hjá allt að 1 af 100 einstaklingum  
 
· Hægur hjartsláttur, hjartsláttarónot, óreglulegur púls eða breytingar í rafvirkni hjartans (leiðnitruflanir); 
· Óhófleg vellíðunartilfinning, sjá og/eða heyra eitthvað sem ekki er raunverulegt; 
· Ofnæmisviðbrögð við lyfinu, ofsakláði; 
· Blóðprufur geta sýnt óeðlilega lifrarstarfsemi, lifrarskaði; 
· Sjálfsskaða- eða sjálfsvígshugsanir eða sjálfsvígstilraun – hafðu tafarlaust samband við lækninn; 
· Reiði eða æsingur; 
· Óeðlilegar hugsanir eða rofin raunveruleikatengsl; 
· Alvarleg ofnæmisviðbrögð sem valda bjúg í andliti eða koki, á höndum, fótum, ökklum eða fótleggjum; 
· Yfirlið; 
· Óeðlilegar ósjálfráðar hreyfingar (hreyfitruflun). 
 
Tíðni ekki þekkt: ekki hægt að áætla tíðni út frá fyrirliggjandi gögnum  
 
· Óeðlilegur hraður hjartsláttur (sleglahraðsláttarglöp) 
· Særindi í hálsi, hár hiti og fleiri sýkingar en venjulega. Blóðprufur geta sýnt verulega fækkun á ákveðinni tegund hvítra blóðkorna (kyrningahrap); 
· Alvarleg húðviðbrögð sem geta falið í sér háan hita og önnur flensulík einkenni, útbrot í andliti, útbreidd útbrot, bólgna kirtla (stækkaðir eitlar). Blóðprufur geta sýnt hækkuð gildi lifrarensíma og aukningu á einni tegund hvítra blóðkorna (rauðkyrningager); 
· Útbreidd útbrot með blöðrum og flagnandi húð, sérstaklega í kringum munn, nef, augu og kynfæri (Stevens-Johnson heilkenni) og alvarlegri mynd sem veldur því að húðin flagnar á meira en 30% af líkamsyfirborðinu (eitrunardreplos húðþekju); 
· Krampi. 
 
Aðrar aukaverkanir þegar lyfið er gefið með innrennsli í bláæð  
 
Staðbundnar aukaverkanir geta komið fram. 
 
Algengar: geta komið fyrir hjá allt að 1 af 10 einstaklingum  
· Verkur eða óþægindi á stungustað eða erting.  
 
Sjaldgæfar: geta komið fyrir hjá allt að 1 af 100 einstaklingum  
· Roði á stungustað.  
 
     Aðrar aukaverkanir hjá börnum
 
Aðrar aukaverkanir hjá börnum voru hiti (sótthiti), nefrennsli (nefkoksbólga), hálsbólga (kverkabólga), borða minna en venjulega (minnkuð matarlyst), breytingar í hegðun, hegða sér ólíkt sjálfum sér (óeðlileg hegðun) og skortur á orku (slen). Syfja (svefnhöfgi) er mjög algeng aukaverkun hjá börnum og getur komið fyrir hjá fleiri en 1 af 10 börnum.  
 
Tilkynning aukaverkana  
 
Látið lækninn eða lyfjafræðing vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V.  Með því að tilkynna aukaverkanir er hægt að hjálpa til við að auka upplýsingar um öryggi lyfsins. 
  
	5. 	Hvernig geyma á Lacosamide Adroiq  
 
Geymið lyfið þar sem börn hvorki ná til né sjá.  
 
Ekki skal nota lyfið eftir fyrningardagsetningu sem tilgreind er á umbúðunum og hettuglasinu á eftir EXP. Fyrningardagsetning er síðasti dagur mánaðarins sem þar kemur fram.  
 
      Engin sérstök fyrirmæli eru um geymsluaðstæður lyfsins. 
         
Hvert hettuglas með innrennslislyfi, lausn er einungis ætlað til notkunar einu sinni. Farga skal ónotaðri lausn.  
 
Eingöngu á að nota tæra lausn sem er laus við agnir og mislitun.  
 
Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.   

6. 	Pakkningar og aðrar upplýsingar  
	     Lacosamide Adroiq inniheldur  
 
· Virka innihaldsefnið er lacosamíð.  
             1 ml af Lacosamide Adroiq innrennslslyf, lausn inniheldur 10 mg af lacosamíði. 
	Eitt hettuglas inniheldur 20 ml af Lacosamide Adroiq innrennslislyfi, lausn sem samsvarar 200 mg af lacosamíði. 
· Önnur innihaldsefni eru: natríumklóríð, saltsýra, vatn fyrir stungulyf. 
· Sjá kafla 2 „Lacosamide Adroiq inniheldur natríum“.
 
Lýsing á útliti Lacosamide Adroiq og pakkningastærðir 
 
	• 	Lacosamide Adroiq innrennslislyf, lausn er glær, litlaus lausn. 
Lacosamide Adroiq innrennslislyf, lausn er fáanleg í pakkningum með 1 hettuglösum eða 5 hettuglösum sem inniheldur 20 ml.
Ekki er víst að allar pakkningastærðir séu markaðssettar.   

Markaðsleyfishafi 
 
      Extrovis EU Kft.
      Raktarvarosi Ut 9,
      Torokbalint, 2045
Extrovis EU Ltd. 
Pátriárka utca 14. 
2000 Szentendre 
Ungverjaland
 
Framleiðandi
 
Pharma Pack Hungary Kft.  
Vasút u. 13. 
2040 Budaörs  
Ungverjaland 


Pharma Pack Hungary Kft.
Building B, Raktarvarosi Ut 9,
Torokbalint,
2045 Ungverjaland  

 
Hafið samband við fulltrúa markaðsleyfishafa á hverjum stað ef óskað er upplýsinga um lyfið:
	[bookmark: _Hlk144134874]
België/Belgique/Belgien
Extrovis EU Kft.
Extrovis EU Ltd.
Tél/Tel: +41 41 740 1120
pv@extrovis.com

	
Lietuva
Extrovis EU Kft.
Extrovis EU Ltd.
Tel: +41 41 740 1120
pv@extrovis.com

	България
Extrovis EU Kft.
Extrovis EU Ltd.
Teл.: +41 41 740 1120
pv@extrovis.com
	Luxembourg/Luxemburg
Extrovis EU Kft.
Extrovis EU Ltd.
Tél/Tel: +41 41 740 1120
pv@extrovis.com


	Česká republika
Extrovis EU Kft.
Extrovis EU Ltd.
Tel: +41 41 740 1120
pv@extrovis.com
	Magyarország
Extrovis EU Kft.
Extrovis EU Ltd.
Tel.: +41 41 740 1120
pv@extrovis.com

	Danmark
Mashal Healthcare A/S
Tlf: +45 71 86 37 68
faiza.siddiqui@mashal-healthcare.com

	Malta
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	Deutschland
Zentiva Pharma GmbH 
Tel: +49 (0) 800 53 53 010
PV-Germany@zentiva.com

	Nederland
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	Eesti
Extrovis EU Kft.
Extrovis EU Ltd.
Tel: +41 41 740 1120
pv@extrovis.com

	Norge
Mashal Healthcare A/S
Tlf: +45 71 86 37 68
faiza.siddiqui@mashal-healthcare.com


	Ελλάδα
Extrovis EU Kft.
Extrovis EU Ltd.
Τηλ: +41 41 740 1120
pv@extrovis.com

	Österreich
Zentiva, k.s.
Tel: +43 720 778 877
PV-Austria@zentiva.com


	España
Zentiva Spain S.L.U.
Tel: +34 671 365 828
PV-Spain@zentiva.com

	Polska
Extrovis EU Kft.
Extrovis EU Ltd.
Tel.: +41 41 740 1120
pv@extrovis.com


	France
Zentiva France
Tél: +33 (0) 800 089 219
PV-France@zentiva.com

	Portugal
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	
Hrvatska
Extrovis EU Kft.
Extrovis EU Ltd.
Tel: +41 41 740 1120
pv@extrovis.com

Ireland
Extrovis EU Kft.
Extrovis EU Ltd.
Tel: +41 41 740 1120
pv@extrovis.com
	România
Extrovis EU Kft.
Extrovis EU Ltd.
Tel: +41 41 740 1120
pv@extrovis.com

Slovenija
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	Ísland
Extrovis EU Kft.
Extrovis EU Ltd.
Sími: +41 41 740 1120
pv@extrovis.com

	Slovenská republika
Extrovis EU Kft.
Extrovis EU Ltd.
Tel: +41 41 740 1120
pv@extrovis.com


	Italia
Zentiva Italia S.r.l.
Tel: +39 800081631-02-38598801
PV-Italy@zentiva.com

	Suomi/Finland
Mashal Healthcare A/S
Puh/Tel: +45 71 86 37 68
faiza.siddiqui@mashal-healthcare.com


	Κύπρος
Extrovis EU Kft.
Extrovis EU Ltd.
Τηλ: +41 41 740 1120
pv@extrovis.com

	Sverige
Mashal Healthcare A/S
Tel: +45 71 86 37 68
faiza.siddiqui@mashal-healthcare.com



	Latvija
Extrovis EU Kft.
Extrovis EU Ltd.
Tel: +41 41 740 1120
pv@extrovis.com
	United Kingdom (Northern Ireland)
Extrovis EU Ltd.
Tel: +41 41 740 1120
pv@extrovis.com



Þessi fylgiseðill var síðast uppfærður í 
 
Upplýsingar sem hægt er að nálgast annars staðar  
 
Ítarlegar upplýsingar um lyfið eru birtar á vef Lyfjastofnunar Evrópu: http://www.ema.europa.eu/ 
 

Eftirfarandi upplýsingar eru eingöngu ætlaðar læknum og öðru heilbrigðisstarfsfólki.  
 
Hvert hettuglas með Lacosamide Adroiq innrennslislyf, lausn er eingöngu ætlað til notkunar einu sinni. Farga skal ónotaðri lausn (sjá kafla 3).  
 
Gefa má Lacosamide Adroiq innrennslislyf, lausn án frekari þynningar, eða þynna með eftirfarandi lausnum: natríumklóríð 9 mg/ml (0,9%) stungulyfi, lausn, glúkósa 50 mg/ml (5% ) stungulyfi, lausn eða Ringer laktat stungulyfi, lausn.  
 
Út frá örverufræðilegu sjónarmiði skal nota lyfið strax. Ef lyfið er ekki notað strax er geymsluþol og geymsluaðstæður fyrir notkun á ábyrgð notandans og almennt ekki lengri en 24 klst. við 2 til 8°C, nema þynningin hafi farið fram í stýrðu og dauðhreinsuðu umhverfi.
 
Sýnt hefur verið fram á efna- og eðlisfræðilegan stöðugleika við notkun í 24 klst. við hitastig allt að 25°C og við 2-8°C fyrir lyf sem blandað hefur verið þessum leysum og geymt í gleri eða PVC pokum. 
